Avis juridique important

|

32004D0580

2004/580/EY: Neuvoston päätös, tehty 29 päivänä huhtikuuta 2004, makrotaloudellisen rahoitusavun myöntämisestä Albanialle ja päätöksen 1999/282/EY kumoamisesta

Virallinen lehti nro L 261 , 06/08/2004 s. 0116 - 0118

 Neuvoston päätös , tehty  29 päivänä huhtikuuta 2004 , makrotaloudellisen rahoitusavun myöntämisestä Albanialle ja päätöksen 1999/282/EY kumoamisesta (2004/580/EY)

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 308 artiklan,

ottaa huomioon komission ehdotuksen,

ottaa huomioon Euroopan parlamentin lausunnon(1),

sekä katsoo seuraavaa:

(1) Komissio on ennen ehdotuksensa esittämistä kuullut talous- ja rahoituskomiteaa.

(2) Neuvosto hyväksyi päätöksellä 1999/282/EY(2) Kosovon kriisin jälkeen makrotaloudellista rahoitusapua Albanialle enintään 20 miljoonaa euroa pitkäaikaisen lainan muodossa. Albanian viranomaiset eivät vaatineet tämän avustuksen maksamista, koska maan maksutasetilanne oli odotettua parempi. Sen vuoksi komissio peruutti avustuksen vuonna 2001.

(3) Osana vakautus- ja assosiaatioprosessia, joka muodostaa puitteet EU:n suhteille alueen kanssa, on toivottavaa tukea pyrkimyksiä, joilla varmistetaan vakaa poliittinen ja taloudellinen toimintaympäristö Albaniassa täysimittaisen yhteistyösuhteen kehittymiseksi yhteisön kanssa. Tämä on myös Albanian ja EU:n tällä hetkellä neuvotteleman vakautus- ja assosiaatiosopimuksen tavoitteena.

(4) Kansainvälinen valuuttarahasto (IMF) myönsi  21 päivänä kesäkuuta 2002  Albanialle kolmivuotisen köyhyyden vähentämis- ja kasvujärjestelyyn (Poverty Reduction and Growth Facility, PRGF) kuuluvan ohjelman puitteissa noin 36 miljoonaa Yhdysvaltain dollaria viranomaisten talousohjelman tukemiseksi ajanjaksolla kesäkuu 2002-kesäkuu 2005. Tästä summasta 11 miljoonaa Yhdysvaltain dollaria on tarkoitus maksaa vuonna 2004.

(5) Maailmanpankin  20 päivänä kesäkuuta 2002  hyväksymän uuden kolmivuotisen maakohtaisen avustusstrategian puitteissa on vuonna 2004 tarkoitus maksaa 8 miljoonaa Yhdysvaltain dollaria köyhyyden vähentämistä tukevan luotto-ohjelman nojalla.

(6) Huolimatta näistä arvioiduista rahoitustuista, jotka Kansainvälisellä valuuttarahastolla ja Maailmanpankilla on tarkoitus myöntää, jäljelle jää vuonna 2004 merkittävä rahoitusvajaus, joka on katettava viranomaisten uudistuspyrkimysten poliittisten tavoitteiden tukemiseksi.

(7) Yhteisö on jo myöntänyt makrotaloudellista rahoitusapua Albanialle. Albanian viranomaiset ovat pyytäneet kansainvälisiltä rahoituslaitoksilta, yhteisöltä ja muilta kahdenvälisiltä rahoittajilta lisää rahoitusapua.

(8) Yhteisön makrotaloudellinen rahoitusapu on asianmukainen toimenpide maan auttamiseksi täyttämään ulkoiset rahoitustarpeensa muun muassa vahvistamalla sen varantoja ja talousarviotuella.

(9) Yhteisön rahoitusapu, joka muodostuu pitkäaikaisen lainan ja suoran avustuksen yhdistelmästä, on tarkoituksenmukainen toimenpide Albanian ulkoisen rahoitusaseman kestävyyden tukemiseksi, kun otetaan huomioon maan suhteellisen alhainen kehitystaso.

(10) Tämä rahoitusapu, varsinkin sen avustusosuus, olisi annettava sen jälkeen, kun on varmistettu, voidaanko asetetut rahoitukselliset ja taloudelliset edellytykset täyttää.

(11) Jotta suojattaisiin tehokkaasti yhteisön taloudelliset edut tämän makrotaloudellisen rahoitusavun yhteydessä, on tarpeen edellyttää Albanian toteuttavan aiheellisia toimenpiteitä petosten ja muiden tähän rahoitusapuun liittyvien väärinkäytösten estämiseksi sekä komission valvontaa ja tilintarkastustuomioistuimen tilintarkastuksia.

(12) Rahoitusapuun sisällytettävä avustusosuus ei vaikuta budjettivallan käyttäjän toimivaltaan.

(13) Tämän rahoitusavun hallinnoinnin olisi oltava Euroopan komission tehtävä, joka kuulee asiassa talous- ja rahoituskomiteaa.

(14) Perustamissopimuksessa ei ole muuta tämän päätöksen tekemiseen valtuuttavaa määräystä kuin 308 artikla,

ON PÄÄTTÄNYT SEURAAVAA:

1 artikla

1. Yhteisö myöntää Albanialle makrotaloudellista rahoitusapua pitkäaikaisen lainan ja suoran avustuksen muodossa auttaakseen maata täyttämään ulkoiset rahoitustarpeensa muun muassa vahvistamalla sen varantoja ja talousarviotuella.

2. Rahoitusavun lainaosuuden pääoma on enintään 9 miljoonaa euroa ja pisin mahdollinen laina-aika 15 vuotta. Tätä tarkoitusta varten komissiolle annetaan valtuudet lainata yhteisön puolesta tarvittavat varat, jotka annetaan Albanian käyttöön lainan muodossa.

3. Rahoitusavun avustusosuus on enintään 16 miljoonaa euroa.

4. Komissio hallinnoi tätä yhteisön rahoitusapua tiiviissä yhteistyössä talous- ja rahoituskomitean kanssa ja tavalla, joka on Kansainvälisen valuuttarahaston ja Albanian välisten sopimusten mukainen.

5. Yhteisön rahoitusapu on saatavilla kahden vuoden ajan ensimmäisestä tämän päätöksen voimaantulon jälkeisestä päivästä alkaen. Olosuhteiden vaatiessa komissio voi talous- ja rahoituskomiteaa kuultuaan kuitenkin päättää jatkaa tätä aikaa enintään yhdellä vuodella.

2 artikla

1. Komissiolla on valtuudet talous- ja rahoituskomiteaa kuultuaan sopia Albanian viranomaisten kanssa rahoitusapuun liitettävistä talouspoliittisista ja rahoitusehdoista, jotka on vahvistettava yhteisymmärryspöytäkirjassa. Näiden ehtojen on oltava 1 artiklan 4 kohdassa tarkoitettujen sopimusten mukaiset.

2. Ennen yhteisön rahoitusavun varsinaisen täytäntöönpanon aloittamista komissio tarkastaa, että tämän yhteisön makrotaloudellisen rahoitusavun kannalta merkitykselliset rahoitusketjut, hallintomenettelyt sekä sisäiset ja ulkoiset valvontamekanismit ovat luotettavia Albaniassa.

3. Komissio tarkistaa säännöllisin väliajoin yhteistyössä talous- ja rahoituskomitean kanssa ja sovittaen toimintansa yhteen Kansainvälisen valuuttarahaston toiminnan kanssa, että Albanian talouspolitiikka on tämän rahoitusavun tavoitteiden mukaista ja että sen talouspoliittiset ja rahoitusehdot täytetään.

3 artikla

1. Komissio antaa rahoitusavun laina- ja avustusosuudet Albanian käyttöön vähintään kahdessa erässä. Jollei 2 artiklasta muuta johdu ja jos 2 artiklan 2 kohdan mukainen arviointi on tyydyttävä, ensimmäinen erä maksetaan sillä edellytyksellä, että Kansainvälisen valuuttarahaston köyhyyden vähentämis- ja kasvujärjestelyyn kuuluvan Albanian makrotaloudellisen ohjelman toteuttaminen etenee tyydyttävästi.

2. Jollei 2 artiklasta muuta johdu, toinen erä ja mahdolliset muut erät maksetaan sillä edellytyksellä, että edellä mainittu ohjelma on toteutettu tyydyttävästi, ja aikaisintaan kolmen kuukauden kuluttua edeltävän erän maksamisesta.

3. Varat maksetaan Albanian keskuspankille. Varojen lopullinen saaja on Albanian keskuspankki siltä osin kuin rahoitusavun tarkoituksena on vahvistaa maan varantoja ja valtiovarainministeriö siltä osin kuin avun tarkoituksena on tukea talousarviota.

4 artikla

Rahoitusavun täytäntöönpano toteutetaan Euroopan yhteisöjen yleiseen talousarvioon sovellettavan varainhoitoasetuksen ja sen täytäntöönpanosääntöjen mukaisesti. Erityisesti Albanian viranomaisten kanssa tehtävässä yhteisymmärryspöytäkirjassa edellytetään Albanian toteuttavan aiheellisia toimenpiteitä petosten ja muiden tähän rahoitusapuun liittyvien väärinkäytösten estämiseksi. Siinä määrätään myös komission ja Euroopan petostentorjuntaviraston OLAFin valvonnasta, johon sisältyy oikeus suorittaa tarkistuksia ja tarkastuksia paikan päällä, sekä tilintarkastustuomioistuimen tilintarkastuksista, jotka voidaan tarvittaessa suorittaa paikan päällä.

5 artikla

1. Edellä 1 artiklan 2 kohdassa tarkoitetuissa lainanotto- ja lainanantotapahtumissa käytetään samaa arvopäivää, eivätkä ne saa aiheuttaa yhteisölle erääntymisaikojen muutoksia, valuuttakurssi- tai korkoriskejä tai muita kaupallisia riskejä.

2. Jos Albania sitä pyytää, komissio toteuttaa tarpeelliset toimet varmistaakseen, että lainaehtoihin sisällytetään aikaista takaisinmaksua koskeva lauseke ja että sitä voidaan myös käyttää.

3. Albanian pyynnöstä, ja kun olosuhteet sallivat lainakoron parantamisen, komissio voi uusia kaikki ottamansa alkuperäiset luotot tai osan niistä tai järjestellä uudelleen vastaavat rahoitusehdot. Uudelleenrahoitus- tai uudelleenjärjestelytoimet on toteutettava 1 kohdassa määriteltyjen ehtojen mukaisesti, eivätkä ne saa pidentää kyseisen ottolainan keskimääräistä erääntymisaikaa tai lisätä uudelleenrahoituksen tai uudelleenjärjestelyn ajankohtana vielä maksamattoman lainapääoman määrää päivän valuuttakurssilla ilmaistuna.

4. Albanian on maksettava kaikki kulut, joita yhteisölle aiheutuu tämän päätöksen mukaisten ottolainaus- ja lainanantotoimien toteuttamisesta.

5. Talous- ja rahoituskomitealle tiedotetaan 2 ja 3 kohdassa tarkoitettujen toimien etenemisestä.

6 artikla

Komissio antaa vähintään kerran vuodessa ja ennen syyskuuta Euroopan parlamentille ja neuvostolle kertomuksen, joka sisältää arvion tämän päätöksen täytäntöönpanosta edellisen vuoden aikana.

7 artikla

Kumotaan neuvoston päätös 1999/282/EY.

8 artikla

Tämä päätös tulee voimaan päivänä, jona se julkaistaan  Euroopan unionin virallisessa lehdessä .

Tehty Luxemburgissa  29 päivänä huhtikuuta 2004 .

 Neuvoston puolesta

 Puheenjohtaja

M. Mc Dowell

(1) Lausunto annettu  31. maaliskuuta 2004  (ei vielä julkaistu virallisessa lehdessä).

(2) EYVL L 110, 28.4.1999, s. 13.


title: 2011/600/EU: Euroopan parlamentin päätös, annettu 10 päivänä toukokuuta 2011 , vastuuvapauden myöntämisestä Eurojust-yksikön talousarvion toteuttamisesta varainhoitovuonna 2009

text:
               27.9.2011

               FI

               Euroopan unionin virallinen lehti

               L 250/215

         EUROOPAN PARLAMENTIN PÄÄTÖS,
   annettu 10 päivänä toukokuuta 2011,
   vastuuvapauden myöntämisestä Eurojust-yksikön talousarvion toteuttamisesta varainhoitovuonna 2009
   (2011/600/EU)
   EUROOPAN PARLAMENTTI, joka
   ottaa huomioon Eurojust-yksikön lopullisen tilinpäätöksen varainhoitovuodelta 2009,
   ottaa huomioon tilintarkastustuomioistuimen kertomuksen Eurojust-yksikön tilinpäätöksestä varainhoitovuodelta 2009 sekä yksikön vastaukset (1),
   ottaa huomioon neuvoston 15. helmikuuta 2011 antaman suosituksen (05892/2011 – C7-0052/2011),
   ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,
   ottaa huomioon Eurojust-yksikön perustamisesta vakavan rikollisuuden torjunnan tehostamiseksi 28. helmikuuta 2002 tehdyn neuvoston päätöksen 2002/187/YOS (3) ja erityisesti sen 36 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A7-0133/2011),

               1.

               myöntää Eurojust-yksikön hallinnolliselle johtajalle vastuuvapauden yksikön talousarvion toteuttamisesta varainhoitovuonna 2009;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Eurojust-yksikön hallinnolliselle johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL C 338, 14.12.2010, s. 144.

      (2)  EYVL L 248, 16.9.2002, s. 1.

      (3)  EYVL L 63, 6.3.2002, s. 1.

      (4)  EYVL L 357, 31.12.2002, s. 72.
    ---documentbreak---

               27.9.2011

               FI

               Euroopan unionin virallinen lehti

               L 250/216

         EUROOPAN PARLAMENTIN PÄÄTÖSLAUSELMA,
   10. toukokuuta 2011,
   joka sisältää huomautukset, jotka ovat erottamaton osa päätöstä vastuuvapauden myöntämisestä Eurojust-yksikön talousarvion toteuttamisesta varainhoitovuonna 2009
   EUROOPAN PARLAMENTTI, joka
   ottaa huomioon Eurojust-yksikön lopullisen tilinpäätöksen varainhoitovuodelta 2009,
   ottaa huomioon tilintarkastustuomioistuimen kertomuksen Eurojust-yksikön tilinpäätöksestä varainhoitovuodelta 2009 sekä yksikön vastaukset (1),
   ottaa huomioon neuvoston 15. helmikuuta 2011 antaman suosituksen (05892/2011 – C7-0052/2011),
   ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,
   ottaa huomioon Eurojust-yksikön perustamisesta vakavan rikollisuuden torjunnan tehostamiseksi 28. helmikuuta 2002 tehdyn neuvoston päätöksen 2002/187/YOS (3) ja erityisesti sen 36 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A7-0133/2011),

               A.

               ottaa huomioon, että tilintarkastustuomioistuin on saanut kohtuullisen varmuuden siitä, että varainhoitovuoden 2009 tilit ovat luotettavat ja tilien perustana olevat toimet ovat lailliset ja asianmukaiset,

               B.

               ottaa huomioon, että parlamentti myönsi 5. toukokuuta 2010 Eurojust-yksikön hallinnolliselle johtajalle vastuuvapauden Eurojust-yksikön talousarvion toteuttamisesta varainhoitovuonna 2008 (5) ja päätökseen liitetyssä päätöslauselmassa se muun muassa

                           —

                           piti myönteisenä 24. syyskuuta 2008 tehtyä yksikön ja Euroopan petostentorjuntaviraston välisiä yhteistyöjärjestelyjä koskevaa sopimusta,

                           —

                           pani merkille tilintarkastustuomioistuimen toteamuksen, jonka mukaan yksiköllä oli vuonna 2008 yhä määrärahojen siirtoon liittyvä ongelma, vaikka siirtoja vaikutti olleen vähemmän kuin edellisenä varainhoitovuonna (lopullisista talousarviomäärärahoista siirrettiin varainhoitovuonna 2007 yhteensä 25 prosenttia ja varainhoitovuonna 2008 yhteensä 13 prosenttia),

                           —

                           piti valitettavana, että tilintarkastustuomioistuin oli edeltävien kolmen vuoden tapaan todennut yhä puutteita hankintamenettelyissä,

               C.

               ottaa huomioon, että yksikön avustukset vuonna 2009 olivat 26 400 000 euroa eli 6,4 prosenttia suuremmat kuin vuonna 2008,

      Toiminta

               1.

               pitää myönteisenä yksikön aloitetta sisällyttää vuoden 2010 suunnitelmiinsa keskeisiä tulosindikaattoreita; pyytää yksikköä kuitenkin tiedottamaan vastuuvapauden myöntävälle viranomaiselle näistä keskeisistä indikaattoreista ja niiden yhteyksistä yksikön tavoitteisiin, talousarvioon ja työohjelmaan; katsoo, että sidosryhmät voisivat itse asiassa arvioida yksikön toimintaa paremmin, jos indikaattorit kytkettäisiin sen tavoitteisiin, talousarvioon ja työohjelmaan;

               2.

               pitää myönteisenä, että yksikkö esitti tilintarkastustuomioistuimen kertomukseen varainhoitovuodelta 2009 liitetyssä taulukossa vertailun vuosina 2008 ja 2009 toteutetuista toimista, jotta vastuuvapauden myöntävällä viranomaisella on mahdollisuus arvioida paremmin yksikön toimintaa eri vuosina;

      Määrärahasiirrot varainhoitovuodelta toiselle

               3.

               panee tyytyväisenä merkille, että tilintarkastustuomioistuin ei huomauta määrärahasiirtojen määrästä eikä määrärahojen peruuntumisesta vuonna 2009;

               4.

               huomauttaa, että vastuuvapauden myöntämisen yksikön talousarvion toteuttamisesta olisi perustuttava enemmän yksikön toimintaan koko vuoden aikana;

               5.

               pyytää yksikköä tiedottamaan vastuuvapauden myöntävälle viranomaiselle toimista, joita on toteutettu määrärahasiirtojen välttämiseksi, sillä määrärahojen siirtäminen varainhoitovuodelta toiselle on ollut toistuva ongelma aiemmissa vastuuvapausmenettelyissä;

      Hankintamenettelyissä toteutetut parannukset

               6.

               on tyytyväinen siihen, että yksikkö on toteuttanut toimia tuotteiden tai palvelujen markkina-arvon arvioimiseksi ennen hankintamenettelyn aloittamista; katsoo, että myös muiden virastojen olisi omaksuttava tämä tärkeä käytäntö; pitää myönteisenä myös vuotta 2009 koskevaa Eurojustin hankintasuunnitelmaa, josta oli paljon apua sen yksiköille tarjousten hallinnoinnissa; katsoo, että tällaiset aloitteet parantavat tulojen ja menojen hyväksyjän ohjeistusta ja valvontaa;

      Henkilöstö

               7.

               on huolestunut siitä, että tilintarkastustuomioistuin totesi jälleen puutteita henkilöstön palvelukseenottomenettelyjen suunnittelussa ja täytäntöönpanossa; panee merkille varsinkin avointen tointen liian suuren osuuden (24 prosenttia), vaikka osuus onkin pienempi kuin vuonna 2008 (26 prosenttia) ja vuonna 2007 (33 prosenttia); kehottaakin yksikköä laatimaan palvelukseenottoa koskevan kattavan toimintasuunnitelman, jotta avointen tointen osuutta voidaan vähentää merkittävästi, ja tiedottamaan siitä vastuuvapauden myöntävälle viranomaiselle; pitää kuitenkin myönteisenä yksikön aikomusta supistaa avointen tointen osuus alle 8 prosenttiin vuoden 2011 loppuun mennessä;

               8.

               on tyytyväinen siihen, että yksikkö onnistui vuoden 2009 loppuun mennessä vähentämään ”virkaa tekevinä henkilöstön jäseninä” toimivia väliaikaisia toimihenkilöitä 31:stä 10:een; pyytää kuitenkin yksikköä edelleen vähentämään tällaisia toimihenkilöitä sisäisen tarkastuksen suosituksen mukaisesti;

               9.

               pitää myönteisenä, että yksikkö otti vuonna 2009 käyttöön uuden palvelukseenottomenettelyn, jossa valintalautakunta kutsuu haastatteluun vain hakijat, jotka saavat alustavassa arvioinnissa vähintään 75 prosenttia kokonaispistemäärästä, ja ottaa varallaololuetteloon vain ehdokkaat, jotka saavat haastattelussa ja kirjallisessa kokeessa vähintään 75 prosenttia kokonaispistemäärästä;

               10.

               on huolestunut siitä, että tilintarkastustuomioistuimen mukaan kolme kuudesta keskijohdon (yksikönpäällikön) toimesta yksikössä täytettiin väliaikaisesti ”virkaa tekevillä” henkilöstön jäsenillä; korostaa tilanteen osoittavan, että on vaikeaa houkutella oikeanlaista henkilöstöä palvelukseen ja pitää se; suhtautuu kuitenkin myönteisesti siihen, että yksikkö aikoo tehdä päätöksen, jonka mukaan hakijoiden lopullinen arviointi perustuu hakulomakkeen täyttämisen yhteydessä annetun arvosanan sekä haastattelun ja kirjallisen kokeen tuloksen yhdistelmään; pitää tällaista käytäntöä parannuksena yksikön valintamenettelyissä, sillä siinä otetaan tehokkaasti huomioon kunkin ehdokkaan ansiot;

      Sisäinen tarkastus

               11.

               toteaa, että sisäisen tarkastuksen 31. joulukuuta 2008 antamista 26 suosituksesta on toteutettu vain neljä (joista kahta pidettiin ”ratkaisevan tärkeinä”); panee myös merkille, että sisäinen tarkastus antoi vielä yhden suosituksen joulukuussa 2009 ja että jäljellä olevista 23 suosituksesta 15 olisi pitänyt toteuttaa jo yli vuosi sitten; kehottaakin yksikköä ilmoittamaan vastuuvapauden myöntävälle viranomaiselle viivästymisen syyt ja ryhtymään välittömästi toimiin palvelukseenottomenettelyn parantamiseksi, väliaikaisen henkilöstön vähentämiseksi, henkilöstöyksikön rakenteen uudistamiseksi, henkilöstöhallintosuunnitelman laatimiseksi, henkilöstötoiminnan seurannan parantamiseksi ja poikkeuksia koskevan luettelon sisällön tarkastelemiseksi;

               12.

               pitää myönteisenä, että yksikkö toimitti vastuuvapauden myöntävälle viranomaiselle sisäisen tarkastuksen laatiman sisäistä tarkastusta koskevan vuosikertomuksen; katsoo, että tämä on osoitus avoimuudesta ja hyvästä käytännöstä ja että myös muiden virastojen olisi toimittava näin;

               13.

               viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta EU:n erillisvirastojen toiminnasta, varainhoidosta ja sen valvonnasta 10. toukokuuta 2011 antamaansa päätöslauselmaan (6).

      (1)  EUVL C 338, 14.12.2010, s. 144.

      (2)  EYVL L 248, 16.9.2002, s. 1.

      (3)  EYVL L 63, 6.3.2002, s. 1.

      (4)  EYVL L 357, 31.12.2002, s. 72.

      (5)  EUVL L 252, 25.9.2010, s. 202.

      (6)  Hyväksytyt tekstit, P7_TA(2011)0163 (katso tämän virallisen lehden sivu 269).


Avis juridique important

|

31995D0402

95/402/YOS: Neuvoston päätös, tehty 25 päivänä syyskuuta 1995, Euroopan unionista tehdyn sopimuksen K.1 artiklan täytäntöönpanotoimia koskevan yhteisen toiminnan toteuttamisesta

Virallinen lehti nro L 238 , 06/10/1995 s. 0002 - 0003

NEUVOSTON PÄÄTÖS,tehty 25 päivänä syyskuuta 1995,Euroopan unionista tehdyn sopimuksen K.1 artiklan täytäntöönpanotoimia koskevan yhteisen toiminnan toteuttamisesta (95/402/OSA) EUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen ja erityisesti sen K.3 artiklan 2 kohdan b alakohdan ja K.8 artiklan 2 kohdan,ottaa huomioon Euroopan yhteisöjen yleisen talousarvion vuodeksi 1995 ja erityisesti sen B 5.800, B 5.801 ja B 5.802 artiklan,ottaa huomioon Euroopan unionista tehdyn sopimuksen K.3 artiklan perusteella hyväksytyn yhteisen toiminnan sopimuksen K.1 artiklan täytäntöönpanotoimista(1),ON PÄÄTTÄNYT SEURAAVAA:1 artiklaEdellä mainitun yhteisen toiminnan täytäntöönpanoa vastaavat rahoituksen yleispuitteet vahvistetaan yhteisöjen yleisestä talousarviosta rahoitettavalta osalta 5,2 miljoonaksi ecuksi vuodeksi 1995.2 artiklaEuroopan yhteisöjen yleisen talousarvion osalta 1 artiklassa tarkoitettu määrä kohdistetaan seuraaville aloille:>TAULUKON PAIKKA>Tukikelpoisten hankkeiden on- koskettava useita jäsenvaltioita tai yhtä jäsenvaltiota, jos hankkeet ovat yleishyödyllisiä,- edellettävä tai jatkettava standardien laatimista sopimuksen VI osaston mukaisesti tai helpotettava kaikkea toimintayhteistyötä edellä mainituilla aloilla.Nämä hankkeet voivat koskea koulutusta, tiedon ja kokemusten keräystä ja vaihtoa, seminaareja, tutkimuksia ja julkaisuja tai ne voivat olla muita unionin yhteistyötä tukevia toimia.Näissä hankkeissa voi olla mukana komansien maiden edustajia, jos se on tarpeen niiden päämäärän kannalta.3 artiklaEsityksen hankkeista, joille haetaan rahoitusta, tekevät jäsenvaltiot tai komissio sopimuksen K.1 artiklan 1 6 kohtaan kuuluvilla aloilla ja yksinomaan jäsenvaltiot sopimuksen K.1 artiklan 7 9 kohtaan kuuluvilla aloilla.4 artiklaKomissio tutkii jätetyt hakemukset. Näiden tietojen perusteella hyväksytyt hankkeet ja niille myönnetty rahoitus määritetään ryhmässä, joka muodostuu jäsenvaltioiden edustajista.5 artiklaKomission tehtävänä on toteuttaa rahoituspäätökset, ja se laatii säännöllisesti kertomuksia Euroopan parlamentille ja neuvostolle.6 artiklaMenoa pidetään kelpoisena talousarviosta annettavaan tukeen, jollei tämän menon aiheuttanut seikka tapahdu 31 päivän heinäkuuta 1995 jälkeen, sanotun kuitenkaan rajoittamatta tämän päätöksen voimaantulopäivää.7 artiklaTämä päätös tulee voimaan päivänä, jona se hyväksytään.Sitä sovelletaan 31 päivään joulukuuta 1995.Tehty Brysselissä 25 päivänä syyskuuta 1995.Neuvoston puolestaJ. A. BELLOCH JULBEPuheenjohtaja(1) Ks. tämän virallisen lehden sivu 1.


title: 2007/823/EY: Neuvoston päätös, tehty 8 päivänä marraskuuta 2007 , Euroopan yhteisön ja Montenegron tasavallan välisen viisumien myöntämisen helpottamista koskevan sopimuksen tekemisestä sopimus viisumien myöntämisen helpottamisesta

text:
               19.12.2007

               FI

               Euroopan unionin virallinen lehti

               L 334/108

         NEUVOSTON PÄÄTÖS,
   tehty 8 päivänä marraskuuta 2007,
   Euroopan yhteisön ja Montenegron tasavallan välisen viisumien myöntämisen helpottamista koskevan sopimuksen tekemisestä
   (2007/823/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 62 artiklan 2 kohdan b alakohdan i ja ii alakohdan yhdessä sen 300 artiklan 2 kohdan ensimmäisen alakohdan ensimmäisen virkkeen ja 3 kohdan ensimmäisen alakohdan kanssa,
   ottaa huomioon komission ehdotuksen,
   ottaa huomioon Euroopan parlamentin lausunnon (1),
   sekä katsoo seuraavaa:

               (1)

               Komissio on neuvotellut Euroopan yhteisön puolesta viisumien myöntämisen helpottamista koskevan sopimuksen tekemisestä Montenegron tasavallan kanssa.

               (2)

               Tämä sopimus on 18 päivänä syyskuuta tehdyn neuvoston päätöksen mukaisesti allekirjoitettu Euroopan yhteisön puolesta 18 päivänä syyskuuta 2007 sillä edellytyksellä, että se tehdään myöhemmin.

               (3)

               Sopimus olisi hyväksyttävä.

               (4)

               Sopimuksella perustetaan sopimuksen hallinnointia käsittelevä sekakomitea, joka vahvistaa oman työjärjestyksensä. Tässä tapauksessa on tarkoituksenmukaista säätää yksinkertaistetun menettelyn noudattamisesta yhteisön kannan vahvistamisessa.

               (5)

               Euroopan unionista tehtyyn sopimukseen ja Euroopan yhteisön perustamissopimukseen liitettyjen, Yhdistyneen kuningaskunnan ja Irlannin asemasta tehdyn pöytäkirjan ja Schengenin säännöstön sisällyttämisestä osaksi Euroopan unionia tehdyn pöytäkirjan mukaisesti Yhdistynyt kuningaskunta ja Irlanti eivät osallistu tämän päätöksen tekemiseen eikä se sido niitä eikä sitä sovelleta niihin.

               (6)

               Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemasta tehdyn pöytäkirjan mukaisesti Tanska ei osallistu tämän päätöksen tekemiseen eikä se sido Tanskaa eikä sitä sovelleta Tanskaan,

         ON PÄÄTTÄNYT SEURAAVAA:
   1 artikla
   Hyväksytään täten yhteisön puolesta Euroopan yhteisön ja Montenegron tasavallan välinen sopimus viisumien myöntämisen helpottamisesta.
   Sopimuksen teksti on tämän päätöksen liitteenä.
   2 artikla
   Neuvoston puheenjohtaja antaa sopimuksen 14 artiklan 1 kohdassa määrätyn ilmoituksen (2).
   3 artikla
   Sopimuksen 12 artiklalla perustettavassa asiantuntijoiden sekakomiteassa yhteisöä edustaa komissio jäsenvaltioiden edustajien avustamana.
   4 artikla
   Komissio vahvistaa asiantuntijoiden sekakomiteassa esitettävän yhteisön kannan sopimuksen 12 artiklan 4 kohdan edellyttämästä komitean työjärjestyksen vahvistamisesta kuultuaan asiasta neuvoston nimeämää erityiskomiteaa.
   5 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 8 päivänä marraskuuta 2007.

            Neuvoston puolesta

            Puheenjohtaja

         R. PEREIRA

      (1)  Lausunto annettu 24. lokakuuta 2007 (ei vielä julkaistu virallisessa lehdessä).

      (2)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.
   Euroopan yhteisön ja Montenegron tasavallan välinen
   SOPIMUS
   viisumien myöntämisen helpottamisesta
   EUROOPAN YHTEISÖ, jäljempänä ’yhteisö’,
   ja
   MONTENEGRON TASAVALTA,
   jäljempänä ’osapuolet’, jotka
   OTTAVAT HUOMIOON Montenegron tasavallan pyrkimyksen lähentyä Euroopan unionia ja Euroopan yhteisön ja Montenegron tasavallan väliset neuvottelut vakautus- ja assosiaatiosopimuksesta,
   VAHVISTAVAT aikomuksen tehdä tiivistä yhteistyötä tulevien vakautus- ja assosiaatiosopimuksen rakenteiden puitteissa Montenegron tasavallan ja Euroopan unionin välisen viisumijärjestelmän vapauttamiseksi Thessalonikissa 21 päivänä kesäkuuta 2003 järjestetyn EU:n ja Länsi-Balkanin maiden välisen huippukokouksen päätelmien mukaisesti,
   HALUAVAT ensimmäisenä konkreettisena askeleena kohti viisumivapaata matkustusjärjestelmää helpottaa henkilökohtaista vuorovaikutusta, joka on taloudellisten, humanitaaristen, kulttuuristen, tieteellisten ja muiden siteiden vakaan kehittymisen tärkeä edellytys, helpottamalla viisumien myöntämistä Montenegron tasavallan kansalaisille,
   PITÄVÄT MIELESSÄ, että kaikki EU:n kansalaiset on vapautettu viisumipakosta heidän matkustaessaan Montenegron tasavaltaan enintään 90 päivän ajaksi tai kulkiessaan Montenegron tasavallan alueen kautta,
   TOTEAVAT, että jos Montenegron tasavalta ottaa uudelleen käyttöön EU:n kansalaisia koskevan viisumipakon, EU:n kansalaisiin sovelletaan ilman eri toimenpiteitä vastavuoroisuuden pohjalta samoja viisumien myöntämistä koskevia helpotuksia, jotka on myönnetty Montenegron tasavallan kansalaisille tämän sopimuksen nojalla,
   TOTEAVAT, että viisumien myöntämisen helpottaminen ei saisi johtaa laittomaan maahanmuuttoon, ja kiinnittävät erityistä huomiota turvallisuuteen ja takaisinottoon,
   OTTAVAT HUOMIOON Yhdistyneen kuningaskunnan ja Irlannin asemasta tehdyn pöytäkirjan sekä Euroopan unionista tehtyyn sopimukseen ja Euroopan yhteisön perustamissopimukseen liitetyn, Schengenin säännöstön sisällyttämisestä osaksi Euroopan unionia tehdyn pöytäkirjan ja vahvistavat, että tämän sopimuksen määräyksiä ei sovelleta Yhdistyneeseen kuningaskuntaan eikä Irlantiin,
   OTTAVAT HUOMIOON Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemaa koskevan pöytäkirjan ja vahvistavat, että tämän sopimuksen määräyksiä ei sovelleta Tanskan kuningaskuntaan,
   OVAT SOPINEET SEURAAVAA:
   1 artikla
   Tarkoitus ja soveltamisala
   1.   Tämän sopimuksen tarkoituksena on helpottaa viisumien myöntämistä Montenegron tasavallan kansalaisille sellaista oleskelua varten, jonka on tarkoitus kestää enintään 90 päivää 180 päivän jaksoa kohti.
   2.   Jos Montenegron tasavalta ottaa uudelleen käyttöön EU:n kansalaisia tai tiettyjä EU:n kansalaisten ryhmiä koskevan viisumipakon, kyseisiin EU:n kansalaisiin sovelletaan ilman eri toimenpiteitä vastavuoroisuuden pohjalta samoja viisumien myöntämistä koskevia helpotuksia, jotka on myönnetty Montenegron tasavallan kansalaisille tämän sopimuksen nojalla.
   2 artikla
   Yleinen lauseke
   1.   Tässä sopimuksessa määrättyjä viisumien myöntämisen helpottamista koskevia järjestelyjä sovelletaan Montenegron tasavallan kansalaisiin vain siltä osin kuin heitä ei ole vapautettu viisumipakosta yhteisön tai sen jäsenvaltioiden laeilla ja asetuksilla tai tämän sopimuksen tai muiden kansainvälisten sopimusten määräyksillä.
   2.   Kysymykset, joista ei määrätä tässä sopimuksessa, ratkaistaan Montenegron tasavallan tai jäsenvaltioiden kansallisen lainsäädännön tai yhteisön lainsäädännön mukaisesti; näitä ovat esimerkiksi viisumin epääminen, matkustusasiakirjojen tunnustaminen, toimeentuloon tarvittavien varojen osoittaminen sekä maahantulon epääminen ja maastapoistamiseen liittyvät toimenpiteet.
   3 artikla
   Määritelmät
   Tässä sopimuksessa tarkoitetaan:

               a)

               ’jäsenvaltiolla’ mitä tahansa Euroopan unionin jäsenvaltiota, lukuun ottamatta Tanskan kuningaskuntaa, Irlantia ja Yhdistynyttä kuningaskuntaa;

               b)

               ’Euroopan unionin kansalaisella’ henkilöä, jolla on jonkin a alakohdassa määritellyn jäsenvaltion kansalaisuus;

               c)

               ’Montenegron tasavallan kansalaisella’ henkilöä, jolla on Montenegron tasavallan kansalaisuus;

               d)

               ’viisumilla’ jäsenvaltion myöntämää lupaa tai sen tekemää päätöstä, joka vaaditaan

                           —

                           maahantuloon kaikkiaan enintään 90 päivää kestävää oleskelua varten kyseisessä jäsenvaltiossa tai useammassa jäsenvaltiossa,

                           —

                           maahantuloon kyseisen jäsenvaltion tai useamman jäsenvaltion alueen kauttakulkua varten;

               e)

               ’laillisesti oleskelevalla henkilöllä’ Montenegron tasavallan kansalaista, jolla on lupa tai oikeus oleskella jonkin jäsenvaltion alueella yli 90 päivää yhteisön tai kansallisen lainsäädännön nojalla.

         4 artikla
   Matkan tarkoitusta koskevat todistusasiakirjat
   1.   Seuraavilta Montenegron tasavallan kansalaisten ryhmiltä vaaditaan toisen osapuolen alueelle suuntautuvan matkan perusteluksi vain seuraavat asiakirjat:

               a)

               virallisten valtuuskuntien jäsenet, jotka osallistuvat Montenegron tasavallalle osoitetun virallisen kutsun perusteella kokouksiin, kuulemisiin, neuvotteluihin tai vaihto-ohjelmiin tai tapahtumiin, joita hallitustenväliset organisaatiot järjestävät jäsenvaltioiden alueella:

                           —

                           Montenegron tasavallan viranomaisen kirje, jossa vahvistetaan, että hakija on sitä edustavan valtuuskunnan jäsen, joka matkustaa jäsenvaltioiden alueelle osallistuakseen edellä mainittuihin tapahtumiin, ja virallisen kutsun jäljennös;

               b)

               liikemiehet ja liikeyritysten edustajat:

                           —

                           vastaanottajana toimivan oikeushenkilön tai yrityksen tai kyseisen oikeushenkilön tai yrityksen toimiston tai sivutoimiston, jäsenvaltioiden keskus- ja paikallisviranomaisten tai jäsenvaltioiden alueella pidettävien kauppa- ja teollisuusmessujen, konferenssin tai symposiumin järjestelykomitean kirjallinen kutsu, jonka kauppakamari, Montenegron tasavallan työnantajaliitto tai Montenegron liikeallianssi on hyväksynyt;

               c)

               autonkuljettajat, jotka hoitavat kansainvälistä rahti- ja matkustajaliikennettä jäsenvaltioiden alueille Montenegron tasavallassa rekisteröidyillä ajoneuvoilla:

                           —

                           Montenegron tasavallan kansainvälistä tieliikennettä harjoittavien kuljetusyhtiöiden kansallisen liiton laatima kirjallinen kutsu, jossa todetaan matkojen tarkoitus, kesto ja toistumistiheys;

               d)

               jäsenvaltioiden alueille kulkevien junien juna-, kylmäkuljetus- ja veturihenkilöstön jäsenet:

                           —

                           Montenegron tasavallan toimivaltaisen rautatieyhtiön kirjallinen kutsu, jossa todetaan matkojen tarkoitus, kesto ja toistumistiheys;

               e)

               toimittajat:

                           —

                           ammattialajärjestön antama todistus tai muu asiakirja, jossa todistetaan, että asianomainen henkilö on ammatiltaan toimittaja, ja työnantajan antama asiakirja, jossa todistetaan, että matkan tarkoituksena on toimittajan työn tekeminen;

               f)

               henkilöt, jotka osallistuvat toimintaan tieteen, kulttuurin tai taiteen alalla tai yliopistojen järjestämiin ja muihin vaihto-ohjelmiin:

                           —

                           vastaanottajana toimivan organisaation kirjallinen kutsu osallistua mainittuun toimintaan;

               g)

               koululaiset, opiskelijat, jatko-opiskelijat ja heidän saattajinaan toimivat opettajat, jotka osallistuvat opinto- tai koulutustarkoituksessa tehtäville matkoille esimerkiksi vaihto-ohjelman tai muun opiskeluun liittyvän toiminnan puitteissa:

                           —

                           vastaanottajana toimivan yliopiston, akatemian, oppilaitoksen tai koulun kirjallinen kutsu tai ilmoittautumistodistus tai opiskelijakortti tai todistus kurssista, johon on tarkoitus osallistua;

               h)

               kansainvälisten urheilutapahtumien osanottajat ja henkilöt, jotka toimivat heidän saattajinaan työnsä vuoksi:

                           —

                           vastaanottajana toimivan organisaation kirjallinen kutsu: jäsenvaltioiden toimivaltaiset viranomaiset, kansallinen urheiluliitto tai kansallinen olympiakomitea;

               i)

               ystävyyskaupunkien järjestämien virallisten vaihto-ohjelmien osanottajat:

                           —

                           kyseisten kaupunkien kaupunginjohtajan tai pormestarin kirjallinen kutsu;

               j)

               jäsenvaltioiden alueella laillisesti oleskelevien Montenegron tasavallan kansalaisten luona vierailevat lähisukulaiset (puoliso, lapset tai adoptiolapset, vanhemmat tai huoltajat, isovanhemmat ja lapsenlapset):

                           —

                           vastaanottajana toimivan henkilön kirjallinen kutsu;

               k)

               sotilas- ja siviilihautausmailla vierailevat henkilöt:

                           —

                           virallinen asiakirja, joka osoittaa, että hauta on edelleen olemassa, sekä todistus hakijan ja vainajan sukulaisuus- tai muusta suhteesta;

               l)

               lääketieteellisistä syistä vierailevat henkilöt ja tarvittavat saattajat:

                           —

                           hoitolaitoksen virallinen asiakirja, jossa vahvistetaan hoidon tarve kyseisessä laitoksessa ja saattajan tarpeellisuus, ja todistus riittävistä rahavaroista hoidon maksamiseksi;

               m)

               hautajaisiin osallistuvat henkilöt:

                           —

                           virallinen asiakirja, joka vahvistaa kuolemantapauksen, sekä todistus hakijan ja vainajan sukulaisuus- tai muusta suhteesta;

               n)

               kansalaisjärjestöjen edustajat, jotka matkustavat osallistuakseen koulutukseen, seminaareihin ja konferensseihin esimerkiksi vaihto-ohjelmien puitteissa:

                           —

                           vastaanottajana toimivan organisaation kirjallinen kutsu, vahvistus siitä, että henkilö edustaa kansalaisjärjestöä ja valtion viranomaisen kansallisen lainsäädännön mukaisesti antama rekisteritodistus kyseisen järjestön perustamisesta;

               o)

               jäsenvaltioiden alueella järjestettäviin kansainvälisiin messuihin, konferensseihin, symposiumeihin, seminaareihin tai muihin vastaaviin tapahtumiin osallistuvat vapaiden ammattien harjoittajat:

                           —

                           vastaanottajana toimivan organisaation kirjallinen kutsu, jossa vahvistetaan kyseisen henkilön osallistuminen tapahtumaan;

               p)

               tuomarit, jotka osallistuvat kansainvälisiin vaihto-ohjelmiin, symposiumeihin, seminaareihin tai vastaaviin jäsenvaltioiden alueella järjestettäviin koulutustapahtumiin:

                           —

                           vastaanottajana toimivan organisaation kirjallinen kutsu osallistua mainittuun toimintaan;

               q)

               Montenegron tasavallan uskonnollisten yhteisöjen edustajat:

                           —

                           Montenegron tasavallassa rekisteröidyn uskonnollisen yhteisön kirjallinen kutsu, jossa todetaan matkojen tarkoitus, kesto ja toistumistiheys;

               r)

               matkailijat:

                           —

                           jäsenvaltioiden paikallisen konsuliyhteistyön puitteissa hyväksymän matkatoimiston tai matkanjärjestäjän antama todistus tai tosite, jossa vahvistetaan valmismatkavaraus.

         2.   Tämän artiklan 1 kohdassa tarkoitetussa kirjallisessa kutsussa on mainittava seuraavat seikat:

               a)

               kutsutun etu- ja sukunimi, syntymäaika, sukupuoli, kansalaisuus, henkilöasiakirjan numero, matkan ajankohta ja tarkoitus, maahantulojen määrä ja tarvittaessa kutsutun mukana matkustavan puolison ja lasten nimet;

               b)

               kutsujana toimivan henkilön etu- ja sukunimi sekä osoite; tai

               c)

               kutsujana toimivan oikeushenkilön, yrityksen tai organisaation täydellinen nimi ja osoite ja

                           —

                           jos kutsun esittää organisaatio, kutsun allekirjoittajan nimi ja asema,

                           —

                           jos kutsun esittää oikeushenkilö tai yritys tai kyseisen oikeushenkilön tai yrityksen toimisto tai sivutoimisto, joka on sijoittautunut jonkin jäsenvaltion alueelle, sen rekisteröintinumero kyseisen jäsenvaltion kansallisen lainsäädännön mukaisesti.

         3.   Tämän artiklan 1 kohdassa mainittuihin ryhmiin kuuluville henkilöille myönnetään kaikentyyppisiä viisumeja yksinkertaistetun menettelyn mukaan ilman muita jäsenvaltioiden lainsäädännössä säädettyjä, matkan tarkoitusta koskevia perusteluja, kutsuja tai vahvistuksia.
   5 artikla
   Toistuvaisviisumien myöntäminen
   1.   Jäsenvaltioiden diplomaatti- ja konsuliedustustot myöntävät enintään viisi vuotta voimassa olevia toistuvaisviisumeja seuraaviin ryhmiin kuuluville henkilöille:

               a)

               kansallisen hallituksen ja parlamentin jäsenet, perustuslakituomioistuimen ja korkeimman oikeuden jäsenet, muutoksenhakutuomioistuimen presidentti ja hallintotuomioistuimen presidentti, ellei heitä ole tällä sopimuksella vapautettu viisumipakosta tehtäviensä hoitamisen yhteydessä siten, että viisumi on voimassa heidän toimikautensa ajan, jos se kestää alle viisi vuotta;

               b)

               virallisten valtuuskuntien vakinaiset jäsenet, jotka osallistuvat Montenegron tasavallalle osoitetun virallisen kutsun perusteella säännöllisesti kokouksiin, kuulemisiin, neuvotteluihin tai vaihto-ohjelmiin tai tapahtumiin, joita hallitustenväliset organisaatiot järjestävät jäsenvaltioiden alueella;

               c)

               jäsenvaltioiden alueella laillisesti oleskelevien Montenegron tasavallan kansalaisten luona vierailevat puolisot ja alle 21-vuotiaat tai huollettavana olevat lapset (myös adoptiolapset) siten, että viisumin voimassaoloaika on rajoitettu laillisen oleskelun voimassaoloaikaan.

         2.   Jäsenvaltioiden diplomaatti- ja konsuliedustustot myöntävät enintään yhden vuoden voimassa olevia toistuvaisviisumeja seuraaviin ryhmiin kuuluville henkilöille edellyttäen, että heille on edellisen vuoden aikana myönnetty vähintään yksi viisumi ja että he ovat käyttäneet sitä kohdevaltion maahantuloa ja oleskelua koskevan lainsäädännön mukaisesti ja että heillä on perusteltu syy hakea toistuvaisviisumia:

               a)

               virallisten valtuuskuntien jäsenet, jotka osallistuvat Montenegron tasavallalle osoitetun virallisen kutsun perusteella säännöllisesti kokouksiin, kuulemisiin, neuvotteluihin tai vaihto-ohjelmiin tai tapahtumiin, joita hallitustenväliset organisaatiot järjestävät jäsenvaltioiden alueella;

               b)

               liikemiehet ja liikeyritysten edustajat, jotka matkustavat säännöllisesti jäsenvaltioihin;

               c)

               autonkuljettajat, jotka hoitavat kansainvälistä rahti- ja matkustajaliikennettä jäsenvaltioiden alueille Montenegron tasavallassa rekisteröidyillä ajoneuvoilla;

               d)

               jäsenvaltioiden alueille kulkevien kansainvälisten junien juna-, kylmäkuljetus- ja veturihenkilöstön jäsenet;

               e)

               kansainvälisiin messuihin, konferensseihin, symposiumeihin, seminaareihin tai muihin vastaaviin tapahtumiin osallistuvat vapaiden ammattien harjoittajat, jotka matkustavat säännöllisesti jäsenvaltioihin;

               f)

               henkilöt, jotka osallistuvat toimintaan tieteen, kulttuurin tai taiteen alalla sekä yliopistojen järjestämiin ja muihin vaihto-ohjelmiin ja matkustavat säännöllisesti jäsenvaltioihin;

               g)

               kansainvälisten urheilutapahtumien osanottajat ja henkilöt, jotka toimivat heidän saattajinaan työnsä vuoksi;

               h)

               toimittajat;

               i)

               ystävyyskaupunkien järjestämien virallisten vaihto-ohjelmien osanottajat;

               j)

               opiskelijat ja jatko-opiskelijat, jotka matkustavat säännöllisesti opinto- tai koulutustarkoituksessa esimerkiksi vaihto-ohjelman puitteissa;

               k)

               lääketieteellisistä syistä säännöllisesti vierailevat henkilöt ja tarvittavat saattajat;

               l)

               Montenegron tasavallassa rekisteröityjen uskonnollisten yhteisöjen edustajat, jotka matkustavat säännöllisesti jäsenvaltioihin;

               m)

               kansalaisjärjestöjen edustajat, jotka matkustavat säännöllisesti jäsenvaltioihin osallistuakseen koulutukseen, seminaareihin ja konferensseihin esimerkiksi vaihto-ohjelmien puitteissa;

               n)

               tuomarit, jotka osallistuvat kansainvälisiin vaihto-ohjelmiin, symposiumeihin, seminaareihin tai vastaaviin jäsenvaltioiden alueella järjestettäviin koulutustapahtumiin ja matkustavat säännöllisesti jäsenvaltioihin.

         3.   Jäsenvaltioiden diplomaatti- ja konsuliedustustot myöntävät vähintään kaksi ja enintään viisi vuotta voimassa olevia toistuvaisviisumeja tämän artiklan 2 kohdassa mainittuihin ryhmiin kuuluville henkilöille edellyttäen, että he ovat kahden edellisen vuoden aikana käyttäneet heille myönnettyä yhden vuoden toistuvaisviisumia kohdevaltion maahantuloa ja oleskelua koskevan lainsäädännön mukaisesti ja että perusteet toistuvaisviisumin hakemiselle ovat edelleen voimassa.
   4.   Tämän artiklan 1–3 kohdassa tarkoitetut henkilöt voivat oleskella jäsenvaltioiden alueella yhteensä enintään 90 päivää 180 päivän jaksoa kohti.
   6 artikla
   Viisumihakemusten käsittelymaksu
   1.   Viisumihakemusten käsittelystä peritään Montenegron tasavallan kansalaisilta 35 euron maksu.
   Edellä mainittua määrää voidaan tarkistaa 14 artiklan 4 kohdassa määrätyn menettelyn mukaisesti.
   Jos Montenegron tasavalta ottaa uudelleen käyttöön EU:n kansalaisia koskevan viisumipakon, Montenegron tasavallan veloittama viisumimaksu saa olla korkeintaan 35 euroa tai sovittu summa, jos maksua tarkistetaan 14 artiklan 4 kohdassa säädetyn menettelyn mukaisesti.
   2.   Seuraaviin ryhmiin kuuluvat henkilöt vapautetaan viisumihakemuksen käsittelymaksusta:

               a)

               kansallisen hallituksen, parlamentin, perustuslakituomioistuimen ja korkeimman oikeuden jäsenet, muutoksenhakutuomioistuimen presidentti, hallintotuomioistuimen presidentti ja 5 artiklan 1 kohdan a alakohdassa mainitut henkilöt, ellei heitä ole tällä sopimuksella vapautettu viisumipakosta;

               b)

               jäsenvaltioiden alueella laillisesti oleskelevien Montenegron tasavallan kansalaisten luona vierailevat lähisukulaiset (puoliso, lapset tai adoptiolapset, vanhemmat tai huoltajat, isovanhemmat ja lapsenlapset);

               c)

               virallisten valtuuskuntien jäsenet, jotka osallistuvat Montenegron tasavallalle osoitetun virallisen kutsun perusteella kokouksiin, kuulemisiin, neuvotteluihin tai vaihto-ohjelmiin tai tapahtumiin, joita hallitustenväliset organisaatiot järjestävät jäsenvaltioiden alueella;

               d)

               koululaiset, opiskelijat, jatko-opiskelijat ja heidän saattajinaan toimivat opettajat, jotka osallistuvat opinto- tai koulutustarkoituksessa tehtäville matkoille;

               e)

               vammaiset ja tarvittaessa heidän saattajansa;

               f)

               henkilöt, jotka ovat asiakirjoin osoittaneet matkustavansa humanitaarisista syistä esimerkiksi siksi, että he tarvitsevat kiireellistä lääkärinhoitoa, sekä tällaisen henkilön saattaja, tai henkilöt, jotka osallistuvat lähisukulaisen hautajaisiin tai vierailevat vakavasti sairaana olevan lähisukulaisen luona;

               g)

               kansainvälisten urheilutapahtumien osanottajat ja henkilöt, jotka toimivat heidän saattajinaan työnsä vuoksi;

               h)

               henkilöt, jotka osallistuvat johonkin toimintaan tieteen, kulttuurin tai taiteen alalla sekä yliopistojen järjestämiin ja muihin vaihto-ohjelmiin;

               i)

               ystävyyskaupunkien järjestämien virallisten vaihto-ohjelmien osanottajat;

               j)

               toimittajat;

               k)

               eläkeläiset;

               l)

               tuomarit, jotka osallistuvat kansainvälisiin vaihto-ohjelmiin, symposiumeihin, seminaareihin tai vastaaviin koulutustapahtumiin;

               m)

               Montenegron tasavallassa rekisteröityjen uskonnollisten yhteisöjen edustajat;

               n)

               kansalaisjärjestöjen edustajat, jotka osallistuvat kokouksiin, seminaareihin, vaihto-ohjelmiin tai kursseihin;

               o)

               jäsenvaltioiden alueella järjestettäviin kansainvälisiin messuihin, konferensseihin, symposiumeihin, seminaareihin tai muihin vastaaviin tapahtumiin osallistuvat vapaiden ammattien harjoittajat;

               p)

               autonkuljettajat, jotka hoitavat kansainvälistä rahti- ja matkustajaliikennettä jäsenvaltioiden alueille ajoneuvoilla, jotka on rekisteröity Montenegron tasavallassa;

               q)

               jäsenvaltioiden alueille kulkevien kansainvälisten junien juna-, kylmäkuljetus- ja veturihenkilöstön jäsenet;

               r)

               alle kuusivuotiaat lapset.

         7 artikla
   Viisumihakemusten käsittelyajat
   1.   Jäsenvaltioiden diplomaatti- ja konsuliedustustot tekevät päätöksen viisumin myöntämisestä 10 kalenteripäivän kuluessa viisumihakemuksen ja sen liiteasiakirjojen vastaanottamisesta.
   2.   Viisumihakemusta koskevan päätöksenteon määräaikaa voidaan pidentää enintään 30 kalenteripäivään yksittäistapauksissa, erityisesti silloin kun hakemuksen käsittely vaatii lisätarkistuksia.
   3.   Kiireellisissä tapauksissa viisumihakemusta koskeva päätös voidaan tehdä kolmen päivän kuluessa tai nopeammin.
   8 artikla
   Lähtö siinä tapauksessa, että asiakirjat ovat kadonneet tai ne on varastettu
   Euroopan unionin ja Montenegron tasavallan kansalaiset, jotka ovat kadottaneet henkilöasiakirjansa tai joilta ne on varastettu heidän oleskellessaan Montenegron tasavallan tai jäsenvaltioiden alueella, voivat lähteä kyseiseltä alueelta ilman viisumia tai muuta lupaa esittämällä jäsenvaltioiden tai Montenegron tasavallan diplomaatti- tai konsuliedustuston heille myöntämän voimassa olevan henkilöasiakirjan, joka oikeuttaa rajanylitykseen.
   9 artikla
   Viisumin voimassaoloajan pidentäminen poikkeuksellisissa olosuhteissa
   Jos Montenegron tasavallan kansalaiset eivät voi lähteä jäsenvaltioiden alueelta viisumissa mainittuun määräaikaan mennessä ylivoimaisen esteen vuoksi, heidän viisuminsa voimassaoloaikaa voidaan pidentää maksutta vastaanottavan valtion soveltaman lainsäädännön mukaisesti, kunnes paluu asuinvaltioon on mahdollinen.
   10 artikla
   Diplomaattipassit
   1.   Montenegron tasavallan kansalaisilta, joilla on voimassa oleva diplomaattipassi, ei vaadita viisumia jäsenvaltioiden alueelle tuloa, alueelta poistumista tai alueen kauttakulkua varten.
   2.   Tämän artiklan 1 kohdassa mainitut henkilöt voivat oleskella jäsenvaltioiden alueella enintään 90 päivää 180 päivän jaksoa kohti.
   11 artikla
   Viisumien alueellinen voimassaolo
   Montenegron tasavallan kansalaisilla on oikeus matkustaa jäsenvaltioiden alueella samoin edellytyksin kuin Euroopan unionin kansalaiset, ellei jäsenvaltioiden kansallista turvallisuutta koskevista kansallisista säännöistä ja asetuksista tai sellaisia viisumeja, joiden alueellinen voimassaolo on rajattu, koskevista EU:n säännöistä muuta johdu.
   12 artikla
   Sopimuksen hallinnointia käsittelevä sekakomitea
   1.   Osapuolet perustavat asiantuntijoiden sekakomitean, jäljempänä ’komitea’, joka muodostuu Euroopan yhteisön ja Montenegron tasavallan edustajista. Yhteisöä edustaa Euroopan yhteisöjen komissio jäsenvaltioiden asiantuntijoiden avustamana.
   2.   Komitean tehtävänä on muun muassa

               a)

               valvoa tämän sopimuksen täytäntöönpanoa;

               b)

               ehdottaa sopimukseen muutoksia tai lisäyksiä;

               c)

               ratkaista kiistoja, jotka johtuvat tämän sopimuksen määräysten tulkinnasta tai soveltamisesta.

         3.   Komitea kokoontuu aina tarvittaessa jommankumman osapuolen pyynnöstä ja vähintään kerran vuodessa.
   4.   Komitea vahvistaa työjärjestyksensä.
   13 artikla
   Tämän sopimuksen suhde jäsenvaltioiden ja Montenegron tasavallan välillä tehtyihin kahdenvälisiin sopimuksiin
   1.   Tämän sopimuksen määräyksiä sovelletaan sopimuksen voimaantulosta alkaen ensisijaisina muihin kahden- tai monenvälisiin sopimuksiin tai järjestelyihin nähden, joita on tehty yksittäisten jäsenvaltioiden ja Montenegron tasavallan välillä, siltä osin kuin viimeksi mainittujen sopimusten tai järjestelyjen määräykset koskevat tämän sopimuksen kattamia kysymyksiä.
   2.   Yksittäisten jäsenvaltioiden ja Montenegron tasavallan välillä ennen 1 päivää tammikuuta 2007 allekirjoitettujen kahdenvälisten sopimusten tai järjestelyjen määräyksiä, jotka koskevat virkapassin haltijoiden vapauttamista viisumipakosta, sovelletaan vielä viiden vuoden ajan tämän sopimuksen voimaantulosta rajoittamatta kuitenkaan kyseisten jäsenvaltioiden tai Montenegron tasavallan oikeutta irtisanoa kyseiset kahdenväliset sopimukset tai keskeyttää niiden soveltaminen kyseisten viiden vuoden aikana.
   14 artikla
   Loppumääräykset
   1.   Osapuolet ratifioivat tai hyväksyvät tämän sopimuksen omia menettelyjään noudattaen, ja sopimus tulee voimaan toisen sitä päivää seuraavan kuukauden ensimmäisenä päivänä, jona osapuolet ovat ilmoittaneet toisilleen saattaneensa päätökseen edellä tarkoitetut menettelyt.
   2.   Tämän artiklan 1 kohdasta poiketen tämä sopimus tulee voimaan vasta samana päivänä kuin Euroopan yhteisön ja Montenegron tasavallan välillä tehty takaisinottosopimus, jos kyseinen päivämäärä on myöhempi kuin tämän artiklan 1 kohdassa tarkoitettu päivämäärä.
   3.   Tämä sopimus on voimassa toistaiseksi, ellei sitä irtisanota tämän artiklan 6 kohdan mukaisesti.
   4.   Tätä sopimusta voidaan muuttaa osapuolten kirjallisella sopimuksella. Muutokset tulevat voimaan, kun osapuolet ovat ilmoittaneet toisilleen saattaneensa päätökseen tätä varten tarvittavat sisäiset menettelynsä.
   5.   Kumpikin osapuoli voi keskeyttää tämän sopimuksen tai sen osan soveltamisen yleiseen järjestykseen tai kansalliseen turvallisuuteen tai kansanterveyden suojaamiseen liittyvistä syistä. Päätös soveltamisen keskeyttämisestä on annettava tiedoksi toiselle osapuolelle viimeistään 48 tuntia ennen päätöksen voimaantuloa. Kun keskeyttämiseen johtaneet syyt lakkaavat olemasta voimassa, soveltamisen keskeyttäneen osapuolen on ilmoitettava tästä välittömästi toiselle osapuolelle.
   6.   Kumpi tahansa osapuoli voi irtisanoa tämän sopimuksen ilmoittamalla siitä kirjallisesti toiselle osapuolelle. Sopimuksen voimassaolo päättyy 90 päivän kuluttua päivästä, jona kyseinen ilmoitus on tehty.

      Tehty Brysselissä kahdeksantenatoista päivänä syyskuuta vuonna kaksituhattaseitsemän kahtena kappaleena sopimuspuolten virallisilla kielillä, joista jokainen teksti on yhtä todistusvoimainen.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Za Evropsku Zajednicu

         За Република Черна гора
         Por la República de Montenegro
         Za Republiku Ċerná Hora
         For Republikken Montenegro
         Für die Republik Montenegro
         Montenegro Vabariigi nimel
         Για τη Δημοκρατία του Μαυροβουνίου
         For the Republic of Montenegro
         Pour la République du Monténégro
         Per la Repubblica del Montenegro
         Melnkalnes Republikas vārdā
         Juodkalnijos Respublikos vardu
         A Montenegrói Köztársaság részéről
         Għar-Repubblika ta' Montenegro
         Voor de Republiek Montenegro
         W imieniu Republiki Czarnogóry
         Pela República do Montenegro
         Pentru Republica Muntenegru
         Za Čiernohorskú republiku
         Za Republiko Črno goro
         Montenegron tasavallan puolesta
         För Republiken Montenegro
         Za Republiku Crnu Goru

   LIITE
   SOPIMUKSEEN LIITETTY PÖYTÄKIRJA JÄSENVALTIOISTA, JOTKA EIVÄT SOVELLA TÄYSIMÄÄRÄISESTI SCHENGENIN SÄÄNNÖSTÖÄ
   Ne jäsenvaltiot, joita Schengenin säännöstö velvoittaa, mutta jotka eivät myönnä Schengen-viisumeja ennen kuin neuvosto on tehnyt asiaa koskevan päätöksen, myöntävät kansallisia viisumeja, jotka ovat voimassa ainoastaan niiden omalla alueella.
   Nämä jäsenvaltiot voivat yksipuolisesti tunnustaa Schengen-viisumit ja -oleskeluluvat niiden alueen kautta tapahtuvaa kauttakulkua varten Euroopan parlamentin ja neuvoston päätöksen N:o 895/2006/EY mukaisesti.
   Koska Euroopan parlamentin ja neuvoston päätöstä N:o 895/2006/EY ei sovelleta Romaniaan ja Bulgariaan, Euroopan komissio aikoo ehdottaa vastaavia määräyksiä, jotta kyseiset maat voivat yksipuolisesti tunnustaa Schengen-viisumit ja -oleskeluluvat ja muut vastaavat asiakirjat, joita ovat antaneet sellaiset jäsenvaltiot, jotka eivät ole vielä täysin integroituneet Schengen-alueeseen niiden alueen kautta tapahtuvaa kauttakulkua varten.
   YHTEINEN JULISTUS TANSKASTA
   Osapuolet toteavat, että tätä sopimusta ei sovelleta viisumien myöntämismenettelyihin Tanskan kuningaskunnan diplomaatti- ja konsuliedustustoissa.
   Tämän vuoksi on suotavaa, että Tanskan ja Montenegron tasavallan viranomaiset tekevät viipymättä kahdenvälisen sopimuksen, jonka mukaan lyhytaikaista oleskelua varten myönnettävien viisumien myöntämistä helpotetaan samalla tavoin kuin Euroopan yhteisön ja Montenegron tasavallan välillä tehdyssä sopimuksessa.
   YHTEINEN JULISTUS YHDISTYNEESTÄ KUNINGASKUNNASTA JA IRLANNISTA
   Osapuolet ottavat huomioon sen, että tätä sopimusta ei sovelleta Yhdistyneen kuningaskunnan eikä Irlannin alueella.
   Tämän vuoksi on suotavaa, että Yhdistyneen kuningaskunnan ja Irlannin sekä Montenegron tasavallan viranomaiset tekevät kahdenväliset sopimukset viisumien myöntämismenettelyjen helpottamisesta.
   YHTEINEN JULISTUS ISLANNISTA JA NORJASTA
   Osapuolet ottavat huomioon Euroopan yhteisön sekä Norjan ja Islannin läheiset suhteet, jotka johtuvat erityisesti näiden maiden osallistumisesta Schengenin säännöstön täytäntöönpanoon, soveltamiseen ja kehittämiseen 18 päivänä toukokuuta 1999 tehdystä sopimuksesta.
   Tämän vuoksi on suotavaa, että Norjan ja Islannin sekä Montenegron tasavallan viranomaiset tekevät viipymättä kahdenväliset sopimukset, joiden mukaan lyhytaikaista oleskelua varten myönnettävien viisumien myöntämistä helpotetaan samalla tavoin kuin Euroopan yhteisön ja Montenegron tasavallan välillä tehdyssä sopimuksessa.
   YHTEINEN JULISTUS SVEITSIN VALALIITOSTA JA LIECHTENSTEINISTA
   (tarvittaessa)
   Jos EU:n, EY:n ja Sveitsin valaliiton sopimus Sveitsin valaliiton assosioitumisesta Schengenin säännöstön täytäntöönpanoon, soveltamiseen ja kehittämiseen ja tämän sopimuksen liitteenä olevat Liechtensteinia koskevat pöytäkirjat ovat tulleet voimaan siihen mennessä, kun neuvottelut Montenegron tasavallan kanssa ovat päättyneet, myös Sveitsin ja Liechtensteinin osalta laaditaan vastaava julistus.
   EUROOPAN YHTEISÖN JULISTUS VIRKAPASSIN HALTIJOITA KOSKEVAN VIISUMIPAKON TARKISTAMISESTA
   Koska yksittäisten jäsenvaltioiden ja Montenegron tasavallan välisissä ennen 1 päivää tammikuuta 2007 allekirjoitetuissa kahdenvälisissä sopimuksissa tai järjestelyissä määrättyä virkapassin haltijoiden vapautusta viisumipakosta sovelletaan ainoastaan viiden vuoden ajan tämän sopimuksen voimaantulosta rajoittamatta kyseisten jäsenvaltioiden tai Montenegron tasavallan oikeutta irtisanoa kyseiset kahdenväliset sopimukset tai keskeyttää niiden soveltaminen kyseisten viiden vuoden aikana, Euroopan yhteisö arvioi virkapassin haltijoiden tilanteen uudestaan viimeistään neljän vuoden kuluttua tämän sopimuksen voimaantulosta ottaen huomioon sopimukseen tämän vuoksi 14 artiklan 4 kohdassa tarkoitetun menettelyn mukaisesti mahdollisesti tehdyt muutokset.
   EUROOPAN YHTEISÖN JULISTUS VIISUMINHAKIJOIDEN MAHDOLLISUUDESTA SAADA TIETOJA JA LYHYTAIKAISTA OLESKELUA VARTEN MYÖNNETTÄVIEN VIISUMIEN MYÖNTÄMISMENETTELYJÄ JA TARVITTAVIA LIITEASIAKIRJOJA KOSKEVIEN TIETOJEN YHDENMUKAISTAMISESTA
   Euroopan yhteisö toteaa, että läpinäkyvyys on viisuminhakijoiden kannalta tärkeää, ja muistuttaa, että Euroopan komissio antoi 19 päivänä heinäkuuta 2006 diplomaatti- ja konsuliedustustojen yhteisen konsuliohjeiston uudelleenlaadintaa koskevan lainsäädäntöehdotuksen. Ohjeistossa käsitellään viisuminhakijoiden pääsyä jäsenvaltioiden diplomaatti- ja konsuliedustustoihin.
   Viisuminhakijoille annettavien tietojen osalta Euroopan yhteisö katsoo, että olisi ryhdyttävä seuraaviin aiheellisiin toimenpiteisiin:

               —

               on laadittava viisuminhakijoille yleinen perustiedote viisumien hakemiseen liittyvistä menettelyistä ja edellytyksistä sekä viisumien voimassaolosta,

               —

               Euroopan yhteisö laatii luettelon sovellettavista vähimmäisvaatimuksista, jotta voidaan varmistaa, että Montenegron tasavallasta kotoisin olevat hakijat saavat johdonmukaiset ja yhtenevät perustiedot ja että heiltä vaaditaan periaatteessa samat liiteasiakirjat.

         Edellä mainittuja tietoja, mukaan luettuna luettelo paikallisen konsuliyhteistyön puitteissa hyväksytyistä matkatoimistoista ja matkanjärjestäjistä, on levitettävä laajalti (konsuliedustustojen ilmoitustauluilla, esitteissä, internetsivustoilla jne.).
   Jäsenvaltioiden diplomaatti- ja konsuliedustustot antavat tietoja Schengenin säännöstön nojalla voimassa olevista mahdollisuuksista helpottaa tapauskohtaisesti viisumien myöntämistä lyhytaikaista oleskelua varten.
   EUROOPAN YHTEISÖN JULISTUS VIISUMIEN MYÖNTÄMISEN HELPOTTAMISESTA PERHEENJÄSENTEN JA VILPITTÖMÄSSÄ MIELESSÄ TOIMIVIEN HAKIJOIDEN OSALTA
   Euroopan yhteisö ottaa huomioon Montenegron tasavallan ehdotuksen määritellä laajemmin perheenjäsenet, joiden osalta viisumien myöntämistä olisi helpotettava, sekä merkityksen, joka tähän ryhmään kuuluvien henkilöiden liikkumisen yksinkertaistamisella on Montenegron tasavallalle.
   Helpottaakseen useampien sellaisten henkilöiden liikkuvuutta, joilla on perhesiteitä (erityisesti sisaret ja veljet lapsineen) jäsenvaltioiden alueella laillisesti oleskeleviin Montenegron tasavallan kansalaisiin, Euroopan yhteisö kehottaa jäsenvaltioiden konsuliedustustoja käyttämään täysimääräisesti hyväkseen voimassa olevia yhteisön säännöstöön sisältyviä mahdollisuuksia helpottaa viisumien myöntämistä tähän ryhmään kuuluville henkilöille, erityisesti yksinkertaistamalla hakijoilta pyydettyjä asiakirjatodisteita, vapauttamalla heidät käsittelymaksusta ja myöntämällä tarvittaessa toistuvaisviisumeja.
   Euroopan yhteisö kehottaa lisäksi jäsenvaltioiden konsuliedustustoja käyttämään täysimääräisesti hyväkseen mahdollisuuksia helpottaa viisumien myöntämistä vilpittömässä mielessä toimiville hakijoille.
   EUROOPAN YHTEISÖN JULISTUS MERIMIEHISTÄ
   Siviilialusten miehistön jäsenten liikkuvuutta koskevien kansainvälisten sopimusten mukaisesti Euroopan yhteisö kehottaa jäsenvaltioiden konsuliedustustoja käyttämään täysimääräisesti hyväkseen olemassa olevia yhteisön säännöstöön sisältyviä mahdollisuuksia helpottaakseen kauttakulkuviisumien myöntämistä montenegrolaisille merimiehille. Näitä keinoja ovat erityisesti hakijoilta pyydettyjen asiakirjatodisteiden yksinkertaistaminen ja toistuvaiskauttakulkuviisumien myöntäminen.


Avis juridique important

|

31994D0595

94/595/ETY: Komission päätös, tehty 27 päivänä heinäkuuta 1994, postipalvelujen sekakomitean perustamisesta

Virallinen lehti nro L 225 , 31/08/1994 s. 0031 - 0033 Suomenk. erityispainos Alue 5 Nide 6 s. 0157  Ruotsink. erityispainos Alue 5 Nide 6 s. 0157

KOMISSION PÄÄTÖS,tehty 27 päivänä heinäkuuta 1994,postipalvelujen sekakomitean perustamisesta (94/595/ETY) EUROOPAN YHTEISÖJEN KOMISSIO, jokaottaa huomioon Euroopan talousyhteisön perustamissopimuksen,sekä katsoo, ettävaltioiden tai hallitusten johtajat ovat 21 päivänä lokakuuta 1972 antamassaan julistuksessa todenneet, että taloudellisen kasvun ensisijaisena tavoitteena on oltava elinolojen erojen lieventäminen ja tämän tavoitteen on toteuduttava parempana elämisen laatuna ja korkeampana elintasona,tässä yhteydessä he pitivät välttämättömänä sitä, että työmarkkinaosapuolten osallistuminen yhteisön taloudelliseen ja yhteiskunnalliseen päätöksentekoon lisääntyy,sosiaalista toimintaohjelmaa koskevassa 21 päivänä tammikuuta 1974 antamassaan päätöslauselmassa(1) neuvosto mainitsi työmarkkinaosapuolten lisääntyvän osallistumisen yhteisön taloudelliseen ja yhteiskunnalliseen päätöksentekoon yhtenä ensisijaisesti tarvittavista toimenpiteistä,Euroopan parlamentti on todennut 13 kesäkuuta 1972 antamassaan päätöslauselmassa(2), että työmarkkinaosapuolten osallistuminen yhteisön sosiaalipolitiikan toteuttamiseen on toteutettava talous- ja valuuttaunionin ensimmäisessä vaiheessa,talous- ja sosiaalikomitea on 24 päivänä marraskuuta 1971 antamassaan lausunnossa ilmaissut vastaavan mielipiteen,neuvosto on painottanut yhteisön keskipitkän aikavälin sosiaalisesta toimintaohjelmasta 22 päivänä kesäkuuta 1984 antamissaan johtopäätöksissä(3), että eurooppalaista yhteiskunnallista vuoropuhelua on tuettava ja sen yksityiskohtaisia sääntöjä on sovitettava niin, että työmarkkinaosapuolet voitaisiin paremmin ottaa mukaan yhteisön taloudelliseen ja yhteiskunnalliseen päätöksentekoon,perustamissopimuksen 118 b artiklassa määrätään, että komissio pyrkii Euroopan tasolla edistämään työmarkkinaosapuolten välistä vuoropuhelua, joka voi johtaa sopimussuhteisiin, jos osapuolet niin haluavat,työntekijöiden sosiaalisia perusoikeuksia koskevan yhteisön peruskirjan 12 kohdassa määrätään, että yhtäältä työnantajilla tai työnantajajärjestöillä ja toisaalta työntekijäjärjestöillä on oikeus kansallisten lakien ja käytännön edellytysten mukaisesti neuvotella ja tehdä kollektiivisia sopimuksia; yhteisön tasolla työmarkkinaosapuolien vuoropuhelu, jota on kehitettävä, voi johtaa sopimussuhteisiin erityisesti ammattienvälisellä ja alakohtaisella tasolla, jos osapuolet niin haluavat,eri jäsenvaltioiden tilanteesta käy selkeästi ilmi, että on välttämätöntä, että postialan työmarkkinaosapuolet osallistuvat aktiivisesti keskusteluun alansa elin- ja työolojen kohentamisesta; komission yhteydessä toimiva komitea, jossa osapuolet ovat tasapuolisesti edustettuina, on sopivin tapa osallistumiseen, koska yhteisön tasolla se on kyseisiä yhteiskunnallisia ja taloudellisia eturyhmiä edustava elin, jajäsenvaltioiden postiviranomaiset, alan operaattorit ja käyttäjät sekä komissio tunnustavat tarpeen työmarkkinaosapuolien väliseen keskusteluun niistä keinoista, joilla yhteisöön saadaan sen tarvitsemat tehokkaat postipalvelut,ON PÄÄTTÄNYT SEURAAVAA:1 artikla Perustetaan postipalvelujen sekakomitea, jäljempänä "komitea".2 artikla Komitea avustaa komissiota antamalla lausuntoja sellaisen yhteisön sosiaalipolitiikan laatimisessa ja täytäntöönpanossa, jonka tarkoituksena on:- lujittaa yhteisön postialan taloudellista asemaa ja kilpailuasemaa,- kohentaa ja yhtenäistää elin- ja työoloja postialalla perustamissopimuksen asianomaisten artiklojen perusteella.3 artikla 1. Edellä 2 artiklassa tarkoitettujen tavoitteiden toteuttamiseksi komitean on:a) annettava lausuntoja tai kertomuksia komissiolle joko tämän pyynnöstä tai omasta aloitteestaanja,b) jäljempänä 4 artiklan 3 kohdassa mainittujen työnantaja- ja työntekijäjärjestöjen toimivaltaan kuuluvan alan osalta,- edistettävä näiden järjestöjen välistä vuoropuhelua ja yhteistoimintaa,- laadittava tutkimuksia,- osallistuttava keskusteluihin ja seminaareihin.2. Komitea antaa tietoja toiminnastaan kaikille tahoille, joita asia koskee.3. Kun komissio pyytää komitean lausuntoa tai kertomusta 1 kohdan a alakohdan mukaisesti, se voi asettaa määräajan, jonka kuluessa lausunto tai kertomus on annettava.4 artikla 1. Komiteassa on 54 jäsentä.2. Paikat jaetaan seuraavasti:a) 27 paikkaa työnantajien edustajille;b) 27 paikkaa työntekijöiden edustajille.3. Komissio nimeää komitean jäsenet:a) 48 jäsentä seuraavien työnantaja- ja työntekijäjärjestöjen sekä viranomaisten ehdotuksesta:- Kansainvälinen posti-, lennätin- ja puhelinlaitosten henkilöstöjärjestö (Internationale du personnel des postes, télégraphes et téléphones, IPTT) ja Euroopan julkisen palvelun henkilöstöliitto (Fédération européenne du personnel des services publics): 24 jäsentä,- jäsenvaltioiden viranomaiset, jotka ovat alalla toimivaltaisia: 24 jäsentä;b) kuusi jäsentä suoraan a alakohdassa mainittuja järjestöjä kuultuaan työnantaja- ja työntekijäjärjestöjä parhaiten edustavista järjestöistä, jotka mahdollisesti ovat eri järjestöjä kuin a alakohdassa tarkoitetut.5 artikla 1. Kullekin komitean jäsenelle nimetään varajäsen samoin edellytyksin kuin 4 artiklan 3 kohdassa.2. Varajäsen osallistuu komitean kokouksiin, 9 artiklassa tarkoitettuihin työryhmiin tai työhön ainoastaan silloin, kun varsinaisella jäsenellä on este, sanotun kuitenkaan rajoittamatta 9 artiklan määräysten soveltamista.6 artikla 1. Komitean jäsenten ja heidän varajäsentensä toimikausi on neljä vuotta. Heidät voidaan nimetä uudeksi toimikaudeksi.2. Jäsenet tai varajäsenet, joiden toimikausi on päättynyt, jatkavat tehtävässään, kunnes heidän tilalleen on nimetty uudet jäsenet tai heidät on nimetty uudeksi toimikaudeksi.3. Jäsenen tai varajäsenen toimikausi päättyy ennen kuin neljä vuotta on kulunut, jos jäsen eroaa tai kuolee tai jos jäsentä ehdottanut järjestö tai yhdistys pyytää, että hänen tilalleen nimetään uusi jäsen. Hänen seuraajansa nimetään jäljellä olevaksi toimikaudeksi 4 artiklan 3 kohdassa määrättyä menettelyä noudattaen.4. Suoritetuista tehtävistä ei makseta palkkiota.7 artikla 1. Komitea valitsee joka toinen vuosi jäsentensä keskuudesta läsnä olevien jäsenten kahden kolmasosan enemmistöllä puheenjohtajan ja varapuheenjohtajan. Puheenjohtaja ja varapuheenjohtaja valitaan vuorotellen kahden 4 artiklan 3 kohdassa mainitun järjestöryhmän edustajien keskuudesta.2. a) Puheenjohtaja tai varapuheenjohtaja, jonka toimikausi on päättynyt, jatkaa tehtävässään, kunnes hänen tilalleen on nimetty uusi puheenjohtaja tai varapuheenjohtaja.b) Jos puheenjohtajan tai varapuheenjohtajan toimikausi lakkaa ennenaikaisesti, jäljellä olevaksi toimikaudeksi nimetään uusi jäsen 1 kohdassa määrättyä menettelyä noudattaen asianomaisen ryhmän ehdotuksesta.8 artikla Komitea perustaa työtään suunnittelemaan ja koordinoimaan työvaliokunnan, jossa on puheenjohtaja, varapuheenjohtaja sekä kaksi edustajaa työnantajaryhmästä ja työntekijäryhmästä. Työvaliokunta voi kutsua minkä tahansa 9 artiklassa tarkoitetun työryhmän esittelijät osallistumaan kokouksiin.9 artikla Komitea voi:a) perustaa tilapäisiä tai pysyviä työryhmiä työnsä helpottamiseksi. Se voi antaa jäsenelle luvan ottaa tilalleen työryhmässä nimeltä mainitun edustajan omasta järjestöstään tai yhdistyksestään: edustajalla on työryhmän kokouksissa samat oikeudet kuin jäsenellä, jonka tilalla hän on;b) ehdottaa komissiolle asiantuntijoiden kutsumista avustamaan komiteaa tietyissä töissä.Työnantajaryhmä tai työntekijäryhmä voi kutsua osallistumaan asiantuntijana komitean kokouksiin kenet tahansa, jolla on erityistä asiantuntemusta jostakin esityslistaan merkitystä aiheesta. Tämä asiantuntija osallistuu kokoukseen ainoastaan sen asian osalta, joka on perusteena hänen läsnäoloonsa.10 artikla Komitea kokoontuu sihteeristönsä kutsusta ja komission, työvaliokunnan tai jäsenistönsä kolmasosan pyynnöstä. Viimeksi mainitussa tapauksessa se kokoontuu 30 päivän määräajassa.11 artikla 1. Komitea on päätösvaltainen ainoastaan silloin, kun kaksi kolmasosaa sen jäsenistä tai heidän varamiehistään on läsnä.2. Komitean on toimitettava lausuntonsa tai kertomuksensa komissiolle. Jos lausuntoa tai kertomusta ei hyväksytä yksimielisesti, komitean on toimitettava komissiolle ilmaistut eriävät näkemykset.12 artikla 1. Komissio huolehtii komitean, työvaliokunnan ja työryhmien sihteeristön tehtävistä.2. Komissio huolehtii siitä, että asianomaisten yksiköiden edustajat asiaan soveltuvalta tasolta osallistuvat kaikkiin komitean, työvaliokunnan ja työryhmien kokouksiin.3. Yksi sihteeristön edustaja kaikista 4 artiklan 3 kohdan a alakohdassa mainituista järjestöistä voi osallistua tarkkailijana komitean kokouksiin.4. Komissio voi komiteaa kuultuaan kutsua muita järjestöjä kuin 4 artiklan 3 kohdassa mainitut osallistumaan komitean työhön tarkkailijoina.13 artikla Aina kun komissio ilmoittaa osallistujille, että pyydetty lausunto on luonteeltaan luottamuksellinen, nämä eivät saa ilmaista tietoja, jotka ovat tulleet heidän tietoonsa komitean, työryhmien tai työvaliokunnan työn yhteydessä, sanotun kuitenkaan rajoittamatta perustamissopimuksen 214 artiklan määräysten soveltamista.14 artikla Komissiolla on komiteaa kuultuaan oikeus tarkistaa tämä päätös saadun kokemuksen perusteella.15 artikla Tämä päätös tulee voimaan 27 päivänä heinäkuuta 1994.Tehty Brysselissä 27 päivänä heinäkuuta 1994.Komission puolestaPadraig FLYNNKomission jäsen(1) EYVL N:o C 13, 12.2.1974, s. 1(2) EYVL N:o C 70, 1.7.1972, s. 11(3) EYVL N:o C 175, 4.7.1984, s. 1


Avis juridique important

|

32003D0710(01)

Päätös vapaapäivistä 10 päivänä kesäkuuta 2003

Virallinen lehti nro L 172 , 10/07/2003 s. 0012 - 0013

Päätös vapaapäivistä10 päivänä kesäkuuta 2003EUROOPAN YHTEISÖJEN TUOMIOISTUIN, jokaottaa huomioon työjärjestyksen 80 artiklan 2 kohdan,sekä katsoo seuraavaa:(1) Työjärjestyksensä 28 artiklan 3 kohdan mukaan yhteisöjen tuomioistuin noudattaa kotipaikkansa virallisia juhlapäiviä, ja työjärjestyksensä 80 artiklan 2 kohdan mukaan yhteisöjen tuomioistuin laatii virallisista vapaapäivistä luettelon, joka julkaistaan Euroopan unionin virallisessa lehdessä.(2) Aikaisemmassa 19 päivänä kesäkuuta 1991 annetussa virallisten vapaapäivien luettelossa(1) mainitaan 24 päivä kesäkuuta sillä edellytyksellä, että 23 päivä on sunnuntai, koska silloisessa Luxemburgin lainsäädännössä säädettiin, että kun suurherttuan syntymäpäivän kunniaksi pidettävä juhlapäivä, joka on 23 päivä kesäkuuta, oli sunnuntai, kyseinen juhlapäivä siirrettiin 24 päivälle.(3) Tätä lainsäädäntöä on muutettu 12 päivänä helmikuuta 1999 annetulla lailla niin, että 24 päivä kesäkuuta ei enää ole vapaapäivä, vaikka 23 päivä kesäkuuta olisi sunnuntai.(4) Tästä syystä on annettava uusi luettelo virallisista vapaapäivistä,ON PÄÄTTÄNYT SEURAAVAA:1 artiklaTyöjärjestyksen 80 artiklan 2 kohdassa tarkoitettu luettelo virallisista vapaapäivistä on seuraava:- uudenvuodenpäivä,- pääsiäismaanantai,- vapunpäivä,- helatorstai,- toinen helluntaipäivä,- 23 päivä kesäkuuta,- 15 päivä elokuuta,- 1 päivä marraskuuta,- 25 päivä joulukuuta,- 26 päivä joulukuuta.Ensimmäisessä kohdassa tarkoitettuja virallisia vapaapäiviä ovat ne, joita noudatetaan yhteisöjen tuomioistuimen kotipaikassa.2 artiklaTyöjärjestyksen 80 artiklan 2 kohdan määräyksiä sovelletaan ainoastaan tämän päätöksen 1 artiklassa mainittuihin virallisiin vapaapäiviin.3 artiklaTämä päätös, joka on työjärjestyksen liite I, tulee voimaan samana päivänä kuin se julkaistaan Euroopan unionin virallisessa lehdessä.Tehty Luxemburgissa 10 päivänä kesäkuuta 2003.(1) EYVL L 176, 4.7.1991, s. 31.


Avis juridique important

|

32000D0249

2000/249/EY: Neuvoston päätös, tehty 20 päivänä maaliskuuta 2000, Maltan tasavallan liittymistä valmistelevan kumppanuuden periaatteista, ensisijaisista tavoitteista, välitavoitteista ja edellytyksistä

Virallinen lehti nro L 078 , 29/03/2000 s. 0017 - 0022

Neuvoston päätös,tehty 20 päivänä maaliskuuta 2000,Maltan tasavallan liittymistä valmistelevan kumppanuuden periaatteista, ensisijaisista tavoitteista, välitavoitteista ja edellytyksistä(2000/249/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon Kyproksen tasavallan ja Maltan tasavallan liittymistä valmistelevan strategian mukaisten toimien toteuttamisesta 13 päivänä maaliskuuta 2000 annetun neuvoston asetuksen (EY) N:o 555/2000(1),ottaa huomioon komission ehdotuksen,sekä katsoo seuraavaa:(1) Luxemburgissa kokoontunut Eurooppa-neuvosto totesi, että liittymistä valmisteleva kumppanuus on uusi väline ja vahvistetun liittymistä valmistelevan strategian tärkein osa.(2) Asetuksella (EY) N:o 555/2000 täydennetään asetusta (EY) N:o 622/98(2), jossa säädetään, että neuvosto päättää komission ehdotuksesta määräenemmistöllä kunkin liittymistä valmistelevan kumppanuuden periaatteista, ensisijaisista tavoitteista, välitavoitteista ja edellytyksistä sellaisina kuin ne esitetään kullekin ehdokasmaalle, sekä niitä koskevista myöhemmistä merkittävistä mukautuksista.(3) Yhteisön avun saamisen edellytyksenä on olennaisten edellytysten täyttäminen ja erityisesti Eurooppa-sopimuksiin sisältyvien sitoumusten noudattaminen ja edistyminen Kööpenhaminan arviointiperusteiden täyttämisessä. Jos jokin olennainen edellytys jää täyttämättä, neuvosto voi komission ehdotuksesta määräenemmistöllä toteuttaa asiaankuuluvia toimenpiteitä minkä tahansa liittymistä valmistelevan avun osalta.(4) Vuoden 1999 komission määräaikaiskertomuksessa esitettiin objektiivinen arvio Maltan tasavallan liittymisvalmisteluista ja yksilöitiin useita jatkotyöskentelyä edellyttäviä ensisijaisia aihealueita.(5) Maltan tasavallan olisi osana liittymisvalmistelujaan laadittava yhteisön säännöstön käyttöönottoa koskeva kansallinen ohjelma. Tässä ohjelmassa olisi asetettava aikataulu liittymistä valmistelevan kumppanuuden yhteydessä vahvistettujen ensisijaisten tavoitteiden ja välitavoitteiden saavuttamiselle,ON PÄÄTTÄNYT SEURAAVAA:1 artiklaAstuksen (EY) N:o 555/2000 1 artiklan 2 kohdan mukaisesti Maltan tasavallan liittymistä valmistelevaan kumppanuuteen sisältyvät periaatteet, ensisijaiset tavoitteet, välitavoitteet ja edellytykset vahvistetaan liitteessä, joka on erottamaton osa päätöstä.2 artiklaLiittymistä valmistelevan kumppanuuden toteuttamista valvotaan assosiaatiosopimuksen mukaisissa elimissä ja toimivaltaisissa neuvoston elimissä, joille komissio raportoi säännöllisesti.3 artiklaTämä päätös tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.Tehty Brysselissä 20 päivänä maaliskuuta 2000.Neuvoston puolestaJ. GamaPuheenjohtaja(1) EYVL L 68, 16.3.2000, s. 3.(2) Neuvoston asetus (EY) N:o 622/98, annettu 16 päivänä maaliskuuta 1998, Euroopan unionin jäsenyyttä hakeneille valtioille osana liittymistä edeltävää strategiaa annettavasta avusta ja erityisesti liittymiskumppanuusjärjestelmän perustamisesta (EYVL L 85, 20.3.1998, s. 1).LIITEMALTA: VUODEN 1999 LIITTYMISTÄ VALMISTELEVA KUMPPANUUS1. TAVOITTEETLiittymistä valmistelevan kumppanuuden tarkoituksena on luoda yhteiset puitteet niille lisätoimia edellyttäville ensisijaisille tavoitteille, jotka mainitaan komission vuoden 1999 määräaikaiskertomuksessa Maltan edistymisestä Euroopan unioniin liittymisen valmisteluissa, näiden ensisijaisten tavoitteiden täytäntöönpanon tukemiseksi Maltalle myönnettävissä oleville rahavaroille sekä kyseisen avun edellytyksille. Liittymistä valmisteleva kumppanuus on perustana useille politiikan välineille, joita käytetään jäsenyyttä hakeneiden maiden auttamiseksi niiden valmistautuessa jäsenyyteen. Näihin välineisiin kuuluvat muun muassa yhteisön säännöstön hyväksymistä koskeva kansallinen ohjelma, talouspolitiikan keskipitkän aikavälin ensisijaisten tavoitteiden yhteinen arviointi, järjestäytyneen rikollisuuden torjuntaa koskeva sopimus sekä kansalliset kehittämissuunnitelmat ja muut alakohtaiset suunnitelmat, jotka ovat tarpeen, jotta osallistuminen rakennerahastoihin unioniin liittymisen jälkeen olisi mahdollista. Kukin näistä välineistä on luonteeltaan erilainen, ja niitä valmistellaan ja ne pannaan täytäntöön erityisiä menettelyjä noudattaen. Ne eivät ole olennainen osa tätä kumppanuutta, mutta niiden ensisijaiset tavoitteet tulevat olemaan kumppanuuden mukaisia.2. PERIAATTEETKunkin jäsenyyttä hakeneen maan osalta määritetyt keskeisimmät ensisijaiset tavoitteet liittyvät maiden kykyyn täyttää Kööpenhaminassa vahvistetut arviointiperusteet, joiden mukaan jäsenyys edellyttää, että:- ehdokasmaassa on vakaat instituutiot, jotka takaavat demokratian, oikeusvaltion, ihmisoikeudet sekä vähemmistöjen kunnioittamisen ja suojelun,- ehdokasmaassa on toimiva markkinatalous, ja se pystyy selviytymään kilpailupaineesta ja markkinavoimista unionissa,- ehdokasmaa pystyy vastaamaan jäsenyyden mukanaan tuomista velvoitteista, mukaan luettuna poliittisen unionin sekä talous- ja rahaliiton tavoitteiden noudattaminen.Madridissa kokoontunut Eurooppa-neuvosto korosti ehdokasmaiden tarvetta mukauttaa hallintorakenteensa yhteisön politiikkojen moitteettoman toiminnan varmistamiseksi liittymisen jälkeen. Luxemburgissa kokoontunut Eurooppa-neuvosto tähdensi, että yhteisön säännöstön saattaminen osaksi kansallista lainsäädäntöä on välttämätöntä, mutta yksinään riittämätöntä. On tarpeen varmistaa, että sitä todella sovelletaan.3. ENSISIJAISET TAVOITTEET JA VÄLITAVOITTEETKomission määräaikaiskertomuksissa on tuotu esiin, että ehdokasmaiden on vielä toteutettava tietyillä aloilla laajoja toimia valmistautuakseen unioniin liittymiseen. Tämä tilanne edellyttää välitavoitteiden määrittelemistä ensisijaisille tavoitteille, ja niihin on kuhunkin liityttävä asianomaisten maiden kanssa yhdessä asetetut selkeät tavoitteet. Näiden tavoitteiden saavuttamisesta riippuu ehdokasmaille myönnettävän avun määrä sekä jo joidenkin maiden kanssa käynnissä olevissa neuvotteluissa edistyminen ja muiden ehdokasmaiden kanssa käytävien neuvottelujen käynnistäminen. Ensisijaiset tavoitteet ja välitavoitteet on jaettu kahteen ryhmään eli lyhyen ja keskipitkän aikavälin tavoitteisiin. Lyhyen aikavälin tavoitteiden valinnassa on perusteena käytetty Maltan realistisia mahdollisuuksia saavuttaa ne tai edistyä huomattavasti niiden täyttämisessä vuoden 2000 loppuun mennessä. Keskipitkän aikavälin ensisijaisiksi tavoitteiksi määriteltyjen tavoitteiden toteuttamisen oletetaan vievän yli vuoden, vaikkakin toteuttaminen olisi, mikäli mahdollista, aloitettava jo vuoden 2000 aikana.Malta valmistelee parhaillaan yhteisön säännöstön hyväksymistä koskevaa kansallista ohjelmaa (NPAA). Ohjelmassa vahvistetaan aikataulu liittymistä valmistelevaan kumppanuuteen perustuvien ensisijaisten tavoitteiden ja välitavoitteiden toteuttamiseksi sekä tarvittavat hallinnolliset rakenteet ja rahoitusvarojen määrä.Liittymistä valmistelevassa kumppanuudessa osoitetaan Maltan liittymisvalmisteluiden ensisijaiset alat. Maltan on kuitenkin pyrittävä ratkaisemaan kaikki määräaikaiskertomuksessa yksilöidyt ongelmat. Lisäksi on tärkeää, että Malta täyttää sitoumuksensa, jotka koskevat lainsäädännön lähentämistä ja yhteisön säännöstön täytäntöönpanoa assosiaatiosopimuksen nojalla sekä kansallisen lainsäädännön analyyttisen arvioinnin yhteydessä tehtyjen sitoumusten mukaisesti. Olisi pidettävä mielessä, että yhteisön säännöstön saattaminen osaksi kansallista lainsäädäntöä ei yksinään riitä, vaan on myös tarpeen varmistaa, että sitä todella sovelletaan unionissa voimassa olevien perusteiden mukaisesti. Kaikilla jäljempänä mainituilla aloilla tarvitaan yhteisön säännöstön uskottavaa ja tehokasta voimaan saattamista ja täytäntöönpanoa.Komission määräaikaiskertomuksen analyysin perusteella Maltalle on määritetty jäljempänä esitetyt lyhyen ja keskipitkän aikavälin ensisijaiset tavoitteet sekä välitavoitteet.3.1 Lyhyen aikavälin tavoitteet (2000)Taloudelliset arviointiperusteet- Maltan on laadittava keskipitkän aikavälin talouspolitiikka vakaan ja terveen makrotaloudellisen ympäristön luomiseksi,- sen on laadittava selkeä verotusta koskeva pitkän aikavälin politiikka ja saatettava verotuksen piiriin sen ulkopuolelle aikaisemmin jäänyt taloudellinen toiminta,- sen on määriteltävä teollisuuden rakenneuudistuspolitiikka, jolla nopeutetaan teollisuuden rakenneuudistusta, erityisesti elintarvike- ja huonekalutuotannossa, ja jatkettava yksityistämistä.Sisämarkkinat- Teollis- ja tekijänoikeudet: Maltan on hyväksyttävä uusi patenttilainsäädäntö, joka on yhdenmukainen eurooppapatenttien myöntämisestä tehdyn yleissopimuksen kanssa ja sellaisten yhteisön asetusten kanssa, joilla otetaan käyttöön lääkkeitä ja kasvinsuojeluaineita koskeva lisäsuojatodistus,- yhtiölainsäädäntö: Maltan on jatkettava yhdenmukaistamista erityisesti saattamalla yhdestoista direktiivi osaksi maan kansallista lainsäädäntöä,- tietosuoja: Maltan on annettava EU:n direktiivien mukaiset kansalliset säädökset,- tavaroiden vapaa liikkuvuus: Maltan on poistettava tuontimaksut EU:sta tapahtuvalta tuonnilta sekä yhdenmukaistettava siviilioikeutta ja kuluttajapolitiikkaa koskeva lainsäädäntö tuotevastuudirektiivin kanssa säätämällä valmistajan ankarasta vastuusta,- pääomien vapaa liikkuvuus: Maltan on hyväksyttävä tarkka aikataulu pääomanliikkeiden vapauttamiseksi, alkaen maahan ja sieltä pois suuntautuvia pitkäaikaisia pääomavirtoja koskevien rajoitusten poistamisesta,- kilpailu: Maltan on annettava yrityskeskittymiä koskeva laki ja varmistettava, että kilpailusääntöjä sovelletaan julkisiin yrityksiin, joilla on erityis- tai yksinoikeuksia; sen on annettava laki valtiontuista ja perustettava valvontaviranomainen, täydennettävä valtiontukirekisteriä ja laadittava vuosittaiset valtiontukikertomukset,- televiestintä: Maltan on perustettava riippumaton kansallinen sääntelyviranomainen,- audiovisuaalinen ala: Maltan on saatettava loppuun lainsäädännön yhdenmukaistaminen,- verotus: Maltan on jatkettava yhteisön säännöstön saattamista osaksi kansallista lainsäädäntöä ja päätettävä alv- ja valmisteverolainsäädännön täysimääräisen yhdenmukaistamisen aikataulusta sekä varmistettava, että uudet verotukselliset toimenpiteet ovat yritysverotusta koskevien käytännesääntöjen mukaisia,- tulli: Maltan on päätettävä lainsäädännön yhdenmukaistamisen aikataulusta, otettava käyttöön Euroopan yhteisön yhdistetty nimikkeistö ja yhdenmukaiset alkuperäsäännöt, alettava soveltaa yhtenäistä hallinnollista asiakirjaa sekä tehostettava instituutioiden ja hallinnon kehittämistä ja tietokoneistamista.Maatalous- Maltan on valmisteltava toimenpiteitä yhteisen maatalouspolitiikan ja maaseudun kehittämispolitiikan täytäntöönpanemiseksi sekä niiden edellyttämien hallinnollisten rakenteiden luomiseksi,- sen on jatkettava eläinlääkintä- ja kasvinsuojelulainsäädännön yhdenmukaistamista ja parannettava tarkastusjärjestelyjä, erityisesti tulevilla unionin ulkorajoilla.Ympäristö- Maltan on omaksuttava strategia ja yksityiskohtainen, direktiivikohtainen ohjelma EU:n ympäristösäännöstön saattamiseksi osaksi maan lainsäädäntöä sekä sen täytäntöönpanemiseksi ja soveltamiseksi erityisesti antamalla toimintapuitteita koskevia ja alakohtaisia säädöksiä sekä valmistelemalla tarvittavat täytäntöönpanosäädökset ja valmiuksien kehittämistä koskevat vaatimukset,- sen on laadittava (direktiivikohtainen) kustannusarvioihin sekä todellisiin julkisiin ja yksityisiin rahoituslähteisiin perustuva vuosittainen rahoitussuunnitelma,- sen on saatettava ympäristövaikutusten arvioinnista annettu direktiivi kaikilta osin osaksi kansallista lainsäädäntöä ja sovellettava sitä.Liikenne- Maltan on laadittava strategia ja aikataulu yhteisön säännöstön saattamiseksi osaksi kansallista lainsäädäntöä ja sen täytäntöönpanemiseksi erityisesti lento- ja meriliikenteen alalla (meriliikenteen turvallisuus mukaan luettuna).Työllisyys ja sosiaalikysymykset- Maltan on tuettava työmarkkinaosapuolten valmiuksien parantamista yhteisön säännöstön omaksumiseksi ja täytäntöönpanemiseksi.Oikeus- ja sisäasiat- Maltan on poistettava pakolaisten oikeusasemaa koskevan vuoden 1951 Geneven yleissopimukseen tehty maantieteellinen varauma ja tehostettava osallistumistaan kansainväliseen yhteistyöhön oikeusasioissa,- sen on annettava erityinen turvapaikkalainsäädäntö ja luotava turvapaikkahakemusten käsittelystä vastaavat rakenteet sekä allekirjoitettava meriteitse käytävää huumausaineiden laitonta kauppaa koskeva Euroopan neuvoston sopimus,- sen on lisättävä talousrikoksia tutkivan yksikön ja huumeiden torjunnasta vastaavien yksiköiden henkilöstöä, ratifioitava rikoksen tuottaman hyödyn rahanpesua koskeva yleissopimus, allekirjoitettava lahjontaa koskeva eurooppalainen rikosoikeudellinen yleissopimus ja lahjontaa koskeva OECD:n yleissopimus.Hallinnon ja oikeuslaitoksen toimintakyvyn vahvistaminen, EU-varojen hallinnointi ja valvonta mukaan lukien- Maltan on esitettävä julkisen hallinnon uudistamisohjelma, jolla pyritään parantamaan julkisen hallinnon tehokkuutta ja tuloksellisuutta,- sen on saatettava valmiiksi sisäistä ja ulkoista varainhoidon valvontaa koskeva lainsäädäntökehys, perustettava valtionhallinnon yhteyteen keskusyksikkö sisäisen tarkastuksen valvonnan yhdenmukaistamiseksi, perustettava maksuja hoitavien elinten yhteyteen sisäisen tarkastuksen valvonnan yksikköjä, sovellettava toiminnallista riippumattomuutta kansallisiin sisäisiin tarkastajiin/valvojiin sekä keskushallinnossa että hajautetulla tasolla, otettava käyttöön varainhoidon ennakkovalvonta, julkaistava sisäisen tarkastuksen käsikirja ja kehitettävä kirjausketju EU-varojen käytön valvomiseksi,- sen on ilmoitettava henkeä kohti laskettu bruttokansantuote EU:n menetelmää noudattaen.3.2 Keskipitkän aikavälin tavoitteetTaloudelliset arviointiperusteet- Maltan on vähennettävä julkista velkaa ja budjetin alijäämää,- sen on tehostettava veronkantoa ja uudistettava julkista sektoria sekä toteutettava tappiota tuottavien julkisten yritysten uudelleenjärjestelyjä ja varmistettava, että ne toimivat markkinaehdoin,- sen on vahvistettava rahoitusjärjestelmäänsä täydellisesti vapautettuun pääomatasejärjestelyyn valmistautumiseksi,- sen on saatettava yksityistäminen päätökseen,- sen on jatkettava toimia yritysten perustamis- ja kehittämisedellytysten parantamiseksi kiinnittämällä erityistä huomiota pieniin ja keskisuuriin yrityksiin,- sen on otettava käyttöön vuotuinen julkisen talouden valvontamenettely, jolla pyritään saattamaan julkistaloutta ja erityisesti veronkantoa koskeva raportointi, seuranta ja valvonta EU:n menettelyjen mukaiseksi.Sisämarkkinat- Julkiset hankinnat: Maltan on saatettava yhdenmukaistaminen päätökseen, niin että säännösten soveltaminen ulotetaan myös paikallisiin viranomaisiin ja muihin julkisoikeudellisiin yksikköihin, ja sen on mukautettava oikeudellinen muutoksenhakumenettely asiaa koskevien direktiivien vaatimuksiin,- tietosuoja: Maltan on perustettava riippumaton valvontaviranomainen,- tavaroiden vapaa liikkuvuus: varmistettava standardointi-, varmentamis-, akkreditointi- ja metrologialaitosten riittävä riippumattomuus ja viimeisteltävä instituutioita koskevat kokonaisjärjestelyt; sen on yhdenmukaistettava lääkkeitä koskeva kansallinen lainsäädäntö yhteisön säännöstön kanssa,- pääomien vapaa liikkuvuus: Maltan on toteutettava täysimääräinen vapauttaminen poistamalla maahan ja sieltä pois suuntautuvia pääomavirtoja koskevat rajoitukset,- palveluiden vapaa liikkuvuus: Maltan on yhdenmukaistettava talletusten suojaa koskevat pankkialan säännöt ja tehostettava niiden valvomista; sen on mukautettava maksujärjestelmiä koskeva lainsäädäntö ja yhdenmukaistettava arvopapereita koskevaa lainsäädäntöä edelleen,- henkilöiden vapaa liikkuvuus: Maltan on saatettava loppuun tutkintojen vastavuoroisen tunnustamisen yhdenmukaistaminen,- kilpailu: Maltan on vahvistettava kilpailuviranomaisia ja varmistettava valtiontukijärjestelmän sääntöjenmukaisuus erityisesti laivanrakennusalalla,- televiestintä: Maltan on saatettava televiestinnän sääntely täysin yhteisön säännöstön mukaiseksi erityisesti toimilupien, yhteenliittämisen, yleispalvelun sekä numeroinnin ja tietosuojan alalla,- verotus: Maltan on yhdenmukaistettava säännökset kaikilta osin yhteisön verotussäännöstön kanssa, yhteisön siirtymäajan alv-järjestelmä mukaan luettuna; sen on tarkistettava voimassa olevaa lainsäädäntöä ja varmistettava, että se vastaa yritysverotuksen käytännesääntöjä; sen on vahvistettava hallinnollisia valmiuksia ja valvontamenettelyjä, hallinnollinen yhteistyö ja keskinäinen avunanto mukaan luettuina,- kuluttajansuoja: Maltan on jatkettava lainsäädännön yhdenmukaistamista sekä vahvistettava markkinoiden valvonta- ja täytäntöönpanoviranomaisia,- tulli: Maltan on saatettava loppuun tullilainsäädännön yhdenmukaistaminen, mukaan lukien taloudellista vaikutusta omaavat tullimenettelyt, vapaa-alueet, tullivarastot, tariffikiintiöt ja -katot, tullisuspensiot sekä väärennetyt ja laittomasti valmistetut tavarat ja sitova tariffitietojärjestelmä; sen on yksinkertaistettava menettelyjä ja vahvistettava organisaatiota erityisesti valmistautumiseksi taloudellista vaikutusta omaaviin tullimenettelyihin, tullisuspensiojärjestelmään sekä tariffikiintiöiden ja -kattojen hallinnointiin; sen on jatkettava petosten ja lahjonnan vastaisia toimia.Maatalous- Maltan on jatkettava valmisteluja yhteisen maatalouspolitiikan ja maaseudun kehittämispolitiikkojen täytäntöönpanon valmistelua.Kalastus- Maltan on jatkettava yhdenmukaistamista, erityisesti valvonnan, tuonnin, valtiontukien sekä alusrekisterin osalta.Energia- Maltan on valmistauduttava energian sisämarkkinoihin erityisesti sähkö- ja kaasudirektiivien osalta (mukaan lukien energian hintojen mukauttaminen kustannustasoon ja sääntelyviranomaisen perustaminen),- sen on yhdenmukaistettava kansallinen lainsäädäntö (öljyvarastoja ja energiatehokkuutta koskevat vaatimukset) yhteisön säännöstön kanssa sekä toteutettava institutionaalisten rakenteidensa uudelleenjärjestely niin, että erotetaan toisistaan politiikan suunnittelu ja sääntely; sen on vahvistettava valmiuttaan panna täytäntöön yhteisön säännöstö.Ympäristö- Maltan on saatettava yhteisön säännöstön saattaminen osaksi kansallista lainsäädäntöään ja sen täytäntöönpano päätökseen kiinnittäen erityistä huomiota puitesäädöksiin, laaja-alaiseen lainsäädäntöön sekä luonnonsuojelua, vedenlaatua ja jätehuoltoa koskevaan lainsäädäntöön; sen on vahvistettava instituutionaalista, hallinnollista ja tilanteen seurantavalmiuttaan,- sen on sisällytettävä kestävän kehityksen periaatteet kaikkien muiden alojen politiikkojen määrittelyyn ja täytäntöönpanoon.Työllisyys ja sosiaalikysymykset- Maltan on saatettava työterveyttä ja -turvallisuutta, työoikeutta, naisten ja miesten tasa-arvoista kohtelua sekä kansanterveyttä koskeva EU:n lainsäädäntö osaksi kansallista lainsäädäntöään ja pantava se täytäntöön sekä vahvistettava näihin aloihin liittyviä ja sosiaaliturvan yhteensovittamisen edellyttämiä hallintorakenteita,- sen on laadittava yhteisen työllisyyspolitiikkakatsauksen pohjalta kansallinen työllisyysstrategia myöhempää Euroopan työllisyysstrategiaan liittymistä silmälläpitäen.Taloudellinen ja sosiaalinen yhteenkuuluvuus- Maltan on laadittava taloudellista ja sosiaalista yhteenkuuluvuutta koskeva kansallinen toimintapolitiikka sisäisten erojen kaventamiseksi ja rakennerahastojen käyttöönoton valmistelemiseksi, mukaan luettuina monivuotiset budjetointimenettelyt sekä rakenteiden luominen ennakko- ja jälkiarvioinnin seuraamiseksi.Liikenne- Maltan on yhdenmukaistettava tieliikennettä (markkinoille pääsy, liikenneturvallisuus, vaarallisten tavaroiden kuljetusta koskevat säännöt ja verotus), meriliikennettä sekä ilmailua (erityisesti lentoturvallisuus ja ilmaliikenteen hallinta) koskeva lainsäädäntö.Oikeus- ja sisäasiat- Maltan on jatkettava viisumilainsäädännön ja -käytännön asteittaista yhdenmukaistamista EU:n lainsäädäntöä ja käytäntöä vastaaviksi,- sen on jatkettava taistelua nais- ja lapsikauppaa vastaan.Hallinnon ja oikeuslaitoksen toimintakyvyn vahvistaminen, EU-varojen hallinnointi ja valvonta mukaan lukien- Maltan on uudistettava julkista sektoria julkisen hallinnon tehokkuuden ja tuloksellisuuden parantamiseksi,- sen on vahvistettava julkisen talouden varainhoidon valvontaa riittävän henkilöstön, koulutuksen ja välineiden avulla,- sen on omaksuttava tilastointimenetelmät ja -käytännöt, jotka vastaavat EU:n menetelmiä ja käytäntöjä, erityisesti BKT-arvioiden, yhdenmukaisten kuluttajahintaindeksien, lyhyen aikavälin indikaattoreiden, sosiaalialan tilastojen, yritysrekisterin ja maksutaseen osalta.4. OHJELMOINTINeljännen rahoituspöytäkirjan voimassaoloa (12. kesäkuuta 1995 - 31. lokakuuta 1998) on jatkettu vuodella (vuoden 1999 loppuun). Se on (EIP:n lainoja lukuun ottamatta) ainoa EU:n rahoitusväline teknistä ja rahoitusyhteistyötä varten.Vuonna 1998 ei sidottu uusia varoja ottaen huomioon vuonna 1996 päätetty liittymistä valmisteleva viitteellinen ohjelma. Vuonna 1999 varoja on käytettävissä 5 miljoonaa euroa. Kansallisten rahoitusosuuksien turvin Malta voi myös rahoittaa osittain osallistumisensa yhteisön ohjelmiin, myös tutkimuksen ja teknologisen kehittämisen viidenteen puiteohjelmaan.Vuodesta 2000 alkaen annettava rahoitusapu määritetään sen jälkeen, kun neuvosto on hyväksynyt ehdotuksen asetukseksi liittymistä valmistelevasta rahoituksesta. Kansallisten osuuksien puitteissa Malta voi rahoittaa itse myös osan osallistumisestaan yhteisön ohjelmiin tulevaisuudessa.Vuodesta 2000 alkaen rahoitettavissa toimissa keskitytään yhteisön säännöstön käyttöönottoon tässä liittymistä valmistelevassa kumppanuudessa määritettyjen painopistealueiden pohjalta.Malta voi saada EIP:n lainoja Euro-Med-valtuuksien perusteella. EIP:n lainoja on käytettävissä 30 miljoonan euron arvosta myös osana Maltan ja EU:n välistä neljättä rahoituspöytäkirjaa.5. EHDOLLISUUSHankkeiden rahoittamiseen myönnettävän yhteisön avun edellytyksenä on, että Malta noudattaa assosiaatiosopimuksen mukaisia sitoumuksiaan, jatkaa toimia Kööpenhaminassa vahvistettujen edellytysten täyttämiseksi ja edistyy ennen kaikkea tämän liittymistä valmistelevan kumppanuuden erityisten ensisijaisten tavoitteiden täytäntöönpanossa vuonna 2000. Näiden yleisten edellytysten noudattamatta jättäminen saattaa johtaa neuvoston päätökseen rahoitusavun keskeyttämisestä asetuksen (EY) N:o 622/98 4 artiklan nojalla.6. VALVONTALiittymistä valmistelevan kumppanuuden täytäntöönpanoa seurataan assosiaatiosopimuksen puitteissa ja erityisesti assosiaatiokomitean toimesta. Liittymistä valmistelevaa kumppanuutta muutetaan tarvittaessa asetuksen (EY) N:o 622/98 2 artiklan mukaisesti.